Greek Legal Document

Category: 157

Content:
1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 584 της  4/9 Δεκ.1985 (ΦΕΚ Α΄204)  Οργάνωση και λειτουργία Υγιεινομικής Υπηρεσίας της Ελληνικής Αστυνομίας.  Έχοντας υπόψη: 1.Τις διατάξεις των άρθρ. 11, 38 και 53 του Νόμ.1481/1984 (ΦΕΚ Α-152) «Οργανισμός Υπουργείου Δημόσιας Τάξης». 2.Το άρθρ. 33του Π.Δ. 582/1984 (ΦΕΚ Α-208) «Σύσταση, οργάνωση και λειτουργία των Κεντρικών και Περιφερειακών Υπηρεσιών του Υπουργείου Δημόσιας Τάξης». 3.Το άρθρ. 16 του Νόμ.1558/1985(ΦΕΚ Α-137) «Κυβέρνηση και Κυβερνητικά Όργανα». 4.Την Υ-52 από 2.8.1985 απόφαση του Πρωθυπουργού (ΦΕΚ Β-481) «Ανάθεση αρμοδιοτήτων στον Αναπληρωτή Υπουργό Εσωτερικών και Δημόσιας Τάξης Θανάση Τσούρα». 5.Την 798/1985 Γνωμοδότηση του Συμβουλίου της Επικρατείας, ύστερα από πρόταση του Αναπληρωτή Υπουργού Εσωτερικών και Δημόσιας Τάξης, αποφασίζουμε: ΤΜΗΜΑ Α΄ ΑΠΟΣΤΟΛΗ-ΟΡΓΑΝΩΣΗ-ΔΙΟΙΚΗΣΗ ΔΙΕΥΘΥΝΣΗΣ ΥΓΕΙΟΝΟΜΙΚΟΥ ΚΕΦΑΛΑΙΟ Α΄ ΑΠΟΣΤΟΛΗ-ΔΙΑΡΘΡΩΣΗ ΔΙΕΥΘΥΝΣΗΣ ΥΓΕΙΟΝΟΜΙΚΟΥ Αποστολή Άρθρ.1.-1.Η Υγειονομική Υπηρεσία της Ελληνικής Αστυνομίας ασκείται από τη Διεύθυνση Υγειονομικού, που έχει ως αποστολή: α.Να μεριμνά για την οργάνωση και λειτουργία των ιατρείων, οδοντιατρείων, εργαστηρίων παρακλινικών εξετάσεων, φυσιοθεραπευτηρίων, αναρρωτηρίων, υγειονομικών επιτροπών και τραπεζών αίματος. β.Να παρέχει εξωνοσοκομειακή ιατρική και οδοντιατρική περίθαλψη στο προσωπικό της Ελληνικής Αστυνομίας. γ.Να παρακολουθεί την υγεία του προσωπικού, να μεριμνά για την περίθαλψη των ασθενών και να επιβλέπει την πορεία των νοσηλευομένων σε νοσηλευτικά ιδρύματα. δ.Να παρέχει επείγουσα ιατρική βοήθεια σε ιδιώτες ασθενείς που κρατούνται ή μετάγονται από Υπηρεσίες της Ελληνικής Αστυνομίας. ε.Να προβαίνει στην εξέταση της σωματικής ικανότητας του προσωπικού και των υποψηφίων για να προσληφθούν στη Γενική Γραμματεία Δημόσιας Τάξης, καθώς και εκείνων που πρόκειται να προσληφθούν ως προσωπικό ασφαλείας, σύμφωνα με το άρθρ.19 του Νόμ.1339/1983 (ΦΕΚ Α-35). στ.Να μελετά και να εισηγείται υγειονομικής φύσης θέματα της Ελληνικής Αστυνομίας. 2.Επίσης στην αποστολή της Υγειονομικής Υπηρεσίας υπάγεται ο προγραμματισμός και η εισήγηση μέτρων για την επάρκεια, την κατάρτιση και την επιμόρφωση του επιστημονικού και λοιπού προσωπικού, καθώς και ο εφοδιασμός των υγειονομικών μονάδων του Σώματος με τα απαραίτητα επιστημονικά ιατρικά όργανα, εργαλεία και λοιπά μέσα. Βλέπε πίνακα παραρτήματος συνημμένου στο Π.Δ. 16/21-25 Ιαν. 1995 (ΦΕΚ Α΄ 7) Διορθ.Σφαλμ. στο ΦΕΚ Α΄ 33/14 Φεβρ. 1995. Διάρθρωση Άρθρ.2.-1.Η Διεύθυνση Υγειονομικού διαρθρώνεται ως εξής: α.Τμήμα Υγειονομικής Περίθαλψης. β.Τμήμα Υγειονομικού Ελέγχου. γ.Κεντρικά Ιατρεία. δ.Περιφερειακά Ιατρεία. ε.Οδοντιατρεία. (Αντί για τη σελ. 24,911(α) Σελ.  24,911(β) Τεύχος 1337 Σελ. 1   1002 στ.Αναρρωτήρια. ζ.Υγειονομικές Επιτροπές. η.Τράπεζες Αίματος. 2.Η διοικητική υπαγωγή των παραπάνω Υπηρεσιών ορίζεται από τις διατάξεις του παρόντος Δ/τος, ενώ η σύνθεση του προσωπικού τους καθορίζεται από τους πίνακες κατανομής της οργανικής δύναμης του Σώματος. 3.Η Διεύθυνση Υγειονομικού υπάγεται στον Κλάδο Διοικητικής Υποστήριξης της Ελληνικής Αστυνομίας και σαν επιτελική Υπηρεσία περιλαμβάνει τα τμήματα υγειονομικής περίθαλψης και υγειονομικού ελέγχου, οι αρμοδιότητες των οποίων ορίζονται στο άρθρ. 33 παρ. 2 του Π.Δ. 582/84. ΄Εδρα-Συγκρότηση και υπαγωγή Κεντρικών Ιατρείων. Άρθρ.3.-1.Κεντρικά Ιατρεία εδρεύουν και λειτουργούν αντίστοιχα, ανά ένα στην Αθήνα, Πειραιά και στη Θεσσαλονίκη. 2.Τα Κεντρικά Ιατρεία έχουν την ακόλουθη συγκρότηση: α.Γραφείο Διευθυντή. β.Γραφείο Υποδιευθυντή. γ.Τμήμα Διοικητικού. δ.Επιτροπή Αναρρωτικών αδειών. ε.Φρουρά. 3.Ανάλογα με τις ειδικότητες που υπάρχουν στο επιστημονικό υγειονομικό προσωπικό, μπορούν να λειτουργούν τμήματα ειδικοτήτων όπως: Τμήμα Παθολογικό, Καρδιολογικό, Ωτορινολαρρυγγολογικό, Οφθαλμολογικό, Χειρουργικό, Ορθοπεδικό, Δερματολογικό, Μικροβιολογικό, Ουρολογικό, Ρευματολογικό, Νευρολογικό-Ψυχιατρικό, Ακτινολογικό, Γαστρεντερολογικό, Οδοντιατρικό, Φυσιοθεραπείας και άλλα. 4.Σε κάθε τμήμα από τα παραπάνω και ανάλογα με τον αριθμό του επιστημονικού υγειονομικού προσωπικού και την κίνηση των ασθενών, μπορούν να λειτουργούν περισσότερα από ένα Ιατρεία. 5.Τα Κεντρικά Ιατρεία εξομοιώνονται με Αστυνομικές Υποδιευθύνσεις και υπάγονται επιστημονικά και διοικητικά στη Διεύθυνση Υγειονομικού, εκτός από το Κεντρικό Ιατρείο Θεσσαλονίκης που, διοικητικά μόνο, υπάγεται στη Γενική Αστυνομική Διεύθυνση Θεσσαλονίκης. Στο Κεντρικό Ιατρείο Θεσσαλονίκης υπάγεται και η Τράπεζα Αίματος της Αστυνομίας Θεσσαλονίκης. Η περιοχή ευθύνης των Κεντρικών Ιατρείων καθορίζεται με τον πίνακα χωρογραφικής κατανομής. Σελ.  24,912(β) Τεύχος 1337 Σελ. 2 6.Για την αντιμετώπιση ειδικών καταστάσεων δύναται να συγκροτούνται στα Κεντρικά Ιατρεία, με διαταγή του Αρχηγού της Ελληνικής Αστυνομίας, προσωρινά ιατρικά κλιμάκια. Αποστολή Κεντρικών Ιατρείων Άρθρ.4.-1.Τα Κεντρικά Ιατρεία, επιφυλασσομένων και των διατάξεων του άρθρ. 1 του παρόντος Δ/τος , έχουν ειδικότερα την εξής αποστολή: α.Να παρακολουθούν την κατάσταση της υγείας και να μεριμνούν για την πληρέστερη ιατρική και νοσοκομειακή περίθαλψη του εν ενεργεία προσωπικού της Ελληνικής Αστυνομίας και των Πολιτικών Υπαλλήλων της, που υπηρετούν στην περιοχή τους ή για οποιοδήποτε λόγο βρίσκονται εκεί, εφόσον οι τελευταίοι δεν καλύπτονται από τις ισχύουσες για την περίθαλψη των λοιπών δημοσίων υπαλλήλων διατάξεις. β.Να επιβλέπουν και παρακολουθούν την πορεία της ασθένειας του παραπάνω προσωπικού που νοσηλεύεται στα νοσοκομεία ή κλινικές ή άλλα θεραπευτήρια της περιοχής του Κεντρικού Ιατρείου. γ.Να λαμβάνουν ή να εισηγούνται τα αναγκαία μέτρα για την υγεία του προσωπικού. δ.Να ενεργούν ιατρικές επιστημονικές έρευνες. 2.Επίσης τα Κεντρικά Ιατρεία δέχονται για εξέταση τα μέλη των οικογενειών του εν ενεργεία προσωπικού καθώς και το προσωπικό που έχει συνταξιοδοτηθεί και τα μέλη των οικογενειών του, κατά τα ειδικότερα οριζόμενα με διαταγή του Αρχηγού της Ελληνικής Αστυνομίας. 4.ΑΑ.αα.1 Υγειονομική Υπηρεσία Ελληνικής Αστυνομίας   1003 ΚΕΦΑΛΑΙΟ Β΄ ΠΡΟΣΩΠΙΚΟ-ΔΙΑΚΡΙΣΗ-ΠΡΟΕΛΕΥΣΗ Διάκριση Άρθρ.5.-1.Το προσωπικό της Υγειονομικής Υπηρεσίας διακρίνεται ως εξής: α.Επιστημονικό. β.Βοηθητικό Υγειονομικό. γ.Διοικητικό. 2.Το επιστημονικό προσωπικό διακρίνεται σε κύριο, που ανήκει αποκλειστικά στην οργανική δύναμη της Ελληνικής Αστυνομίας και σε επικουρικό, που ανήκει σε άλλους κλάδους της διοίκησης ή προέρχεται από ιδιώτες. Κύριο επιστημονικό προσωπικό Άρθρ.6.-«1 .Το κύριο επιστημονικό υγειονομικό προσωπικό αποτελείται από Υγειονομικούς Αξιωματικούς που κατατάσσονται, εντάσσονται και εξελίσσονται σύμφωνα με τις ισχύουσες κάθε φορά διατάξεις. 2.Κατ’ εξαίρεση για τις υγειονομικές ανάγκες του προσωπικού της Ελληνικής Αστυνομίας, όπου δεν υπάρχει δυνατότητα κάλυψης από κύριο επιστημονικό προσωπικό, χρησιμοποιείται επικουρικά και κατά σειρά επιστημονικό υγειονομικό προσωπικό των Ενόπλων Δυνάμεων, του Πυροσβεστικού Σώματος ή γιατροί του Δημοσίου ή ιδιώτες γιατροί, σύμφωνα με τις ισχύουσες διατάξεις για τους δημοσίους υπαλλήλους. 3.Το προσωπικό της παρ. 1 τοποθετείται με διαταγή του Αρχηγού της Ελληνικής Αστυνομίας, ύστερα από πρόταση του Διευθυντή της Διεύθυνσης Υγειονομικού.» Το άρθρ. 6 αντικαταστάθηκε ως άνω από το άρθρ. 1 του Π.Δ. 16/21-25 Ιαν. 1995, (ΦΕΚ Α΄ 7). Βοηθητικό υγειονομικό προσωπικό Άρθρ.7.-1.Το βοηθητικό υγειονομικό προσωπικό αποτελείται από άνδρες και γυναίκες του Σώματος και μόνιμο πολιτικό προσωπικό του Κλάδου ΜΕ2 Νοσηλευτικού και ΜΕ4 Εμφανιστών Ακτινολογικών Μηχανημάτων ή προσωπικό με σχέση ιδιωτικού δικαίου που προσλαμβάνεται κατά τις ισχύουσες διατάξεις εφόσον έχει πτυχίον δημοσίων ή αναγνωρισμένων σχολών παραϊατρικών επαγγελμάτων ή σχολών νοσοκόμων ή έχει αποκτήσει ανάλογη πείρα από προϋπηρεσία του σε Υγειονομικές Υπηρεσίες. Το ανωτέρω προσωπικό τοποθετείται με διαταγή της Διεύθυνσης Προσωπικού, ύστερα από εισήγηση της Διεύθυνσης Υγειονομικού. 2.Από το βοηθητικό υγειονομικό προσωπικό οι μέν πτυχιούχοι των σχολών παραϊατρικών επαγγελμάτων φέρουν τον τίτλο «βοηθοί ιατρείου», οι δε των σχολών νοσοκόμων τον τίτλο «νοσοκόμοι». Διοικητικό προσωπικό. Άρθρ.8.-Το Διοικητικό προσωπικό της Υγειονομικής Υπηρεσίας αποτελείται από Αξιωματικούς, Ανθυπαστυνόμους, Αρχιφύλακες, Αστυφύλακες ή πολιτικούς υπαλλήλους της Ελληνικής Αστυνομίας. ΚΕΦΑΛΑΙΟ Γ΄ ΚΑΘΗΚΟΝΤΑ ΠΡΟΣΩΠΙΚΟΥ ΔΙΕΥΘΥΝΣΗΣ ΥΓΕΙΟΝΟΜΙΚΟΥ ΚΑΙ ΚΕΝΤΡΙΚΩΝ ΙΑΤΡΕΙΩΝ Διευθυντής Διεύθυνσης Υγειονομικού Άρθρ.9.-1.Διευθυντής της Διεύθυνσης Υγειονομικού είναι ο κατά βαθμό ανώτερος και μεταξύ ομοιοβάθμων ο αρχαιότερος υγειονομικός αξιωματικός. Σε περίπτωση που ανώτερος ή αρχαιότερος είναι οδοντογιατρός, η διεύθυνση ανατίθεται στον αμέσως ανώτερο ή αρχαιότερο μετά από αυτόν, κατά σειρά, υγειονομικό αξιωματικό γιατρό. «2.Ο Υποδιευθυντής και οι Τμηματάρχες είναι Υγειονομικοί Αξιωματικοί. Το υπόλοιπο προσωπικό αποτελείται από αξιωματικούς υγειονομικούς και αξιωματικούς γενικών καθηκόντων. Ανθυπαστυνόμους, κατώτερο αστυνομικό προσωπικό και πολιτικό προσωπικό.» Η παρ. 2 αντικαταστάθηκε ως άνω από την παρ. 1 του άρθρ. 2 του Π.Δ. 16/21-25 Ιαν. 1995, (ΦΕΚ Α΄ 7). «3.Οι υγειονομικοί Αξιωματικοί της Διεύθυνσης Υγειονομικού, παράλληλα με τα διοικητικά τους καθήκοντα εκτελούν στο Κεντρικό Ιατρείο Αθηνών και τα αντίστοιχα επιστημονικά τους, κατόπιν διαταγής του Διευθυντού Διεύθυνσης Υγειονομικού. Η μέσα σε « »παρ. 3 προστέθηκε από την παρ. 2 του άρθρ. 3 του Π.Δ. 16/21-25 Ιαν. 1995 (ΦΕΚ Α΄ 7).» Καθήκοντα Διευθυντή Διεύθυνσης Υγειονομικού Άρθρ.10.-1.Ο Διευθυντής της Διεύθυνσης Υγειονομικού προΐσταται στην Υπηρεσία αυτή εισηγείται τα θέματα και προκαλεί τις αποφάσεις για αντικείμενα της αρμοδιότητάς του.  (Αντί για τη σελ. 24,913(α) Σελ.  24,913(β) Τεύχος 1337 Σελ. 3 Υγειονομική Υπηρεσία Ελληνικής Αστυνομίας 4.ΑΑ.αα.1   1004 2.Ο Διευθυντής της Διεύθυνσης υγειονομικού έχει κυρίως τα εξής διοικητικά καθήκοντα: α.Ευθύνεται για την άρτια και εύρυθμη λειτουργία της Υγειονομικής Υπηρεσίας, τη συστηματική εποπτεία και παρακολούθηση της κατάστασης της υγείας του προσωπικού, την παροχή της δέουσας ιατρικής, φαρμακευτικής και νοσοκομειακής περίθαλψης σ’ αυτό και την έγκαιρη προμήθεια του αναγκαίου υγειονομικού υλικού. β.Μελετά και εισηγείται αρμόδια τα μέτρα που απαιτούνται για τη βελτίωση της ποιότητας της περίθαλψης του προσωπικού. γ.Επιθεωρεί τακτικά ή έκτακτα τις Υγειονομικές Υπηρεσίες του Σώματος, με έγκριση του Αρχηγού της Αστυνομίας, εφόσον εξέρχεται της έδρας του, συντάσσοντας σχετική έκθεση στην οποία περιγράφει την κατάσταση της επιθεωρούμενης Υπηρεσίας και μνημονεύει τις διδόμενες κατά την κρίση του εντολές και οδηγίες. Την παραπάνω έκθεση θέτει υπόψη του Αρχηγού κοινοποιώντας ταυτόχρονα στις επιθεωρούμενες Υπηρεσίες. δ.Ελέγχει την επιστημονική απόδοση των γιατρών. «ε.Επισκέπτεται, κατά την κρίση του ή εάν διαταχθεί το προσωπικό του Σώματος που νοσηλεύεται στα στρατιωτικά και πολιτικά νοσοκομεία και αναρρωτήρια και βεβαιώνεται για την κατάσταση της υγείας του». Το μέσα σε «  » εδάφ. ε αντικαταστάθηκε ως άνω από την παρ. 1 του άρθρ. 3 του Π.Δ. 16/21-25 Ιαν. 1995 (ΦΕΚ Α΄ 7). στ.Μεριμνά για την ειδίκευση, εξειδίκευση και  επιμόρφωση του επιστημονικού και βοηθητικού υγειονομικού προσωπικού, εισηγούμενος τη λήψη σχετικών αποφάσεων. «ζ. Συντάσσει την έκθεση ικανότητας του Υποδιευθυντή της Διεύθυνσης Υγειονομικού και γνωματεύει επ’ αυτών που συντάσσει ο προαναφερόμενος. Στην έκθεση που συντάσσει ο Διευθυντής της Διεύθυνσης Υγειονομικού, γνωματεύει ο προϊστάμενος Κλάδου Διοικητικής Υποστήριξης του Υπουργείου Δημόσιας Τάξης». Το μέσα σε « » παρ. ζ προστέθηκε από την παρ. 2 του άρθρ. 3 του Π.Δ. 16/21-25 Ιαν. 1995 ΦΕΚ Α΄ 7. 3.Τα λοιπά διοικητικά καθήκοντα του Διευθυντή της Διεύθυνσης καθορίζονται από τις ειδικότερες διατάξεις που διέπουν την Ελληνική Αστυνομία, ενώ τα επιστημονικά του καθήκοντα ορίζονται στα οικεία άρθρα του παρόντος Δ/τος. Σελ.  24,914(β) Τεύχος 1337 Σελ. 4 Υποδιευθυντής της Διεύθυνσης Υγειονομικού Άρθρ.11.«1.Υποδιευθυντής της Διεύθυνσης Υγειονομικού είναι ο αρχαιότερος των Ταξιάρχων υγειονομικών, από αυτούς που υπηρετούν στην περιφέρεια της Γενικής Αστυνομικής Διεύθυνσης Αττικής (Γ.Α.Δ.Α.), ο οποίος και αναπληρώνει το Διευθυντή στα καθήκοντά του, ελλείποντα, απόντα ή κωλυόμενο, με εξαίρεση την περίπτωση α της παρ. 1 του άρθρ.58 του παρόντος δ/τος». Η παρ. 1 αντικαταστάθηκε ως άνω από την παρ. α του άρθρου μόνου του Π.Δ. 203/13-17 Απρ.1989 (ΦΕΚ Α΄ 97). 2.Ο Υποδιευθυντής της Διεύθυνσης Υγειονομικού έχει κυρίως τα εξής διοικητικά καθήκοντα: α.Είναι άμεσος συνεργάτης του Διευθυντή και εποπτεύει από κοινού το επιστημονικό έργο και την απόδοση του υγειονομικού προσωπικού. β.Επιθεωρεί με εντολή του Διευθυντή τις Υγειονομικές Υπηρεσίες του Σώματος και εισηγείται ανάλογα στο Διευθυντή της Διεύθυνσης. γ.Επισκέπτεται το προσωπικό του Σώματος που νοσηλεύεται στα στρατιωτικά και πολιτικά νοσοκομεία ή αναρρωτήρια. δ.Διατυπώνει τη γνώμη του για θέματα που αφορούν την ειδίκευση, εξειδίκευση και επιμόρφωση του επιστημονικού και βοηθητικού υγειονομικού προσωπικού. 4.ΑΑ.αα.1 Υγειονομική Υπηρεσία Ελληνικής Αστυνομίας   1005 ε.Ενημερώνει το Διευθυντή για κάθε παράλειψη που διαπιστώνει, όσον αφορά την εκτέλεση των καθηκόντων του υγειονομικού προσωπικού και προτείναι τη λήψη των ενδεικνυομένων μέτρων. ζ.Λαμβάνει γνώση της εισερχόμενης αλληλογραφίας και μονογράφει τα έγγραφα, πριν υπογραφούν από το Διευθυντή. Κατά τα λοιπά ισχύει η διάταξη της παρ. 3 του προηγούμενου άρθρου. «η.Συντάσσει τις εκθέσεις ικανότητας των Διευθυντών των Κεντρικών Ιατρείων Αθηνών και Πειραιά, καθώς και των λοιπών Αξιωματικών, που υπηρετούν στο επιτελείο της Διεύθυνσης Υγειονομικού». Το μέσα σε « » παρ. η προστέθηκε από το άρθρ. 4 του Π.Δ. 16/21-25 Ιαν. 1995, (ΦΕΚ Α΄ 7). Διευθυντής Κεντρικού Ιατρείου Άρθρ.12.-«1.Διευθυντής Κεντρικού Ιατρείου είναι ο αρχαιότερος μεταξύ των υγειονομικών αξιωματικών γιατρών, που υπηρετούν σ’ αυτό». Η παρ. 1 αντικαταστάθηκε ως άνω από το άρθρ. 5 του Π.Δ. 16/21-25 Ιαν. 1995 (ΦΕΚ Α΄ 7). 2.Ο Διευθυντής του Κεντρικού Ιατρείου, ως προς τη διοίκηση, έχει τα καθήκοντα και τις αρμοδιότητες του Διευθυντή Αστυνομικής Υποδιεύθυνσης, όπως αυτά καθορίζονται στους οργανικούς νόμους και κανονισμούς της Ελληνικής Αστυνομίας και ειδικότερα, έχει τα εξής διοικητικά καθήκοντα: α.Ευθύνεται για την κανονική και εύρυθμη λειτουργία του Κεντρικού Ιατρείου. β.Εισηγείται στη Διεύθυνση Υγειονομικού τα μέτρα που επιβάλλεται να ληφθούν για τη βελτίωση της υγειονομικής περίθαλψης του προσωπικού, καθώς και για την προμήθεια των αναγκαίων υγειονομικών υλικών και μέσων. γ.Μεριμνά για την επιμόρφωση και ενημέρωση, του επιστημονικού υγειονομικού προσωπικού σχετικά με την πρόοδο της ιατρικής επιστήμης. 3.Ο Διευθυντής του Κεντρικού Ιατρείου ασκεί παράλληλα με τα διοικητικά και τα επιστημονικά του καθήκοντα ως προϊστάμενος τμήματος ειδικότητας. Υποδιευθυντής Κεντρικού Ιατρείου Άρθρ.13.- «1.Υποδιευθυντής Κεντρικού Ιατρείου είναι ο αμέσως ανώτερος ή αρχαιότερος μετά τον Διευθυντή υγειονομικός αξιωματικός γιατρός». Η παρ. 1 αντικαταστάθηκε ως άνω από την παρ. 1 του άρθρ. 6 του Π.Δ. 16/21-25 Ιαν. 1995 (ΦΕΚ Α΄ 7). 2.Ο Υποδιευθυντής του Κεντρικού Ιατρείου: α.Είναι άμεσος βοηθός του Διευθυντή, τον οποίο και αναπληρώνει όταν απουσιάζει ή κωλύεται. β.Εποπτεύει το επιστημονικό έργο του υγειονομικού προσωπικού. γ.Εισηγείται στο Διευθυντή την κατανομή του προσωπικού γενικά, ανάλογα με τις υπάρχουσες ανάγκες. δ.Δέχεται και υποβάλλει στο Διευθυντή τα διάφορα αιτήματα του επιστημονικού υγειονομικού προσωπικού και εκφέρει γι’ αυτά γνώμη. ε.Λαμβάνει γνώση της εισερχόμενης αλληλογραφίας και δίδει οδηγίες για την ταχεία διεκπεραίωσή της. «στ.Διατυπώνει τη γνώμη του στις υποβαλλόμενες στο Διευθυντή εισηγήσεις για τη λήψη αποφάσεων και μονογράφει τα έγγραφα πριν υπογραφούν από το Διευθυντή». Το εδάφ. στ. αντικαταστάθηκε ως άνω από την παρ. 2 του άρθρ. 6 του Π.Δ. 16/21-25 Ιαν. 1995(ΦΕΚ Α΄ 7). 3.Ο Υποδιευθυντής ασκεί, παράλληλα με τα διοικητικά, και τα επιστημονικά του καθήκοντα ως προϊστάμενος τμήματος ειδικότητας. 4.Ο Υποδιευθυντής, σε περίπτωση απουσίας ή κωλύματος, αναπληρώνεται από τον κατά βαθμό ανώτερο ή αρχαιότερο μετά από αυτόν υγειονομικό αξιωματικό του Κεντρικού Ιατρείου. Καθήκοντα Υγειονομικών Αξιωματικών Προϊσταμένων Τμημάτων Ειδικοτήτων Άρθρ.14.-1.Στα τμήματα ειδικοτήτων προΐσταται ο κατά βαθμό ανώτερος ή αρχαιότερος υγειονομικός αξιωματικός ο οποίος, ως προς την διοίκηση του προσωπικού, έχει τα καθήκοντα και τις αρμοδιότητες του Διοικητή Αστυνομικού Τμήματος και ειδικότερα: α.Ευθύνεται για την κανονική διεξαγωγή των εργασιών του τμήματος. β.Μεριμνά για την κανονική λειτουργία των μηχανημάτων, οργάνων και άλλων υλικών του τμήματος. γ.Μεριμνά για την τήρηση των βιβλίων που προβλέπονται για το τμήμα του και βεβαιώνεται αν καταχωρούνται με ακρίβεια τα απαιτούμενα στοιχεία. Καθήκοντα λοιπών υγειονομικών Αξιωματικών Άρθρ.15.-Οι λοιποί υγειονομικοί αξιωματικοί είναι βοηθοί των προϊσταμένων των τμημάτων που ανήκουν και εκτελούν τα καθήκοντά της ειδικότητάς τους σύμφωνα με τις διατάξεις του παρόντος δ/τος και τις οδηγίες και κατευθύνσεις του προϊσταμένου του τμήματος. Κάθε άλλη αποστολή του προσωπικού αυτού εκτελείται σύμφωνα με τις οδηγίες του Διευθυντή και Υποδιευθυντή του Κεντρικού Ιατρείου. (Αντί για τη σελ. 24,915) Σελ.  24,915(α) Τεύχος 1337 Σελ. 5 Υγειονομική Υπηρεσία Ελληνικής Αστυνομίας 4.ΑΑ.αα.1   1006 Καθήκοντα βοηθητικού υγειονομικού προσωπικού Άρθρ.16.-1.Το βοηθητικό υγειονομικό προσωπικό ασκεί τα ειδικά του καθήκοντα, σύμφωνα με τις διατάξεις του παρόντος δ/τος και τις υποδείξεις των προϊσταμένων του Υγειονομικών Αξιωματικών. Παράλληλα εκτελεί τα γενικά του καθήκοντα, σύμφωνα με τα οριζόμενα στους κανονισμούς της Ελληνικής Αστυνομίας με τις οδηγίες και κατευθύνσεις των προϊσταμένων του τμήματος διοικητικού ή των Υπηρεσιών στις οποίες υπάγεται διοικητικά η οικεία Υγειονομική Υπηρεσία. 2.Το βοηθητικό υγειονομικό προσωπικό ευθύνεται για τον καθαρισμό, τη φύλαξη του υλικού των Ιατρείων, οδοντριατρείων και αναρρωτηρίων ως και για την ευταξία στους χώρους αυτούς. Στο προσωπικό αυτό οι προϊστάμενοί του μπορούν να αναθέτουν και άλλα σχετικά με την αποστολή του καθήκοντα. Προϊστάμενος τμήματος Διοικητικού Άρθρ.17.-«1.Προϊστάμενος του Τμήματος Διοικητικού των Κεντρικών Ιατρείων ορίζεται αξιωματικών γενικών καθηκόντων με βαθμό Αστυνόμου Α΄ ή Αστυνόμου Β΄, σύμφωνα με τον εσωτερικό κανονισμό». Η παρ. 1 αντικαταστάθηκε ως άνω από το άρθρ. 7 του Π.Δ. 16/21-25 Ιαν. 1995 (ΦΕΚ Α΄ 7). 2.Ο Προϊστάμενος του τμήματος διοικητικού ως προς τη διοίκηση, έχει τα καθήκοντα και τις αρμοδιότητες διοικητή αστυνομικού τμήματος. Όσον αφορά τη διεκπεραίωση των υποθέσεων του Κεντρικού Ιατρείου, ασκεί καθήκοντα προϊσταμένου γραφείου, όπως αυτά ορίζονται από τις σχετικές διατάξεις. 3.Ο Προϊστάμενος του τμήματος διοικητικού έχει ειδικότερα τα εξής καθήκοντα: α.Προϊσταται στο διοικητικό, το βοηθητικό υγειονομικό προσωπικό και τη φρουρά. β.Εποπτεύει για την συντήρηση των μεταφορικών μέσων και του υλικού του Κεντρικού ιατρείου καθώς και για την κανονική συντήρηση και λειτουργία των επιστημονικών μέσων και οργάνων. γ.Εποπτεύει και ελέγχει το διαχειριστή υλικού. Αν δεν έχει ορισθεί διαχειριστής, τότε ασκεί ο ίδιος τα καθήκοντα αυτού. δ.Επιθεωρεί το προσωπικό στο οποίο προΐσταται, σύμφωνα με τις διατάξεις του παρόντος Δ/τος και των άλλων κανονισμών της Ελληνικής Αστυνομίας, ευθυνόμενος για την ευταξία των χώρων του κεντρικού ιατρείου. Σελ.  24,916(α) Τεύχος 1337 Σελ. 6 ε.Υπογράφει τα φύλλα πορείας, μετάβασης και αναρρωτικών αδειών. στ.Θεωρεί τα εισιτήρια ασθενών, οι οποίοι υπηρετούν σε περιφερειακές Υπηρεσίες εκτός των Γενικών Αστυνομικών Διευθύνσεων Αττικής και Θεσσαλονίκης και γενικά μεριμνά για την εισαγωγή των ασθενών αυτών σε νοσοκομεία ή θεραπευτήρια. ζ.Τηρεί τις σφραγίδες του Κεντρικού Ιατρείου και τα προβλεπόμενα βιβλία. Διαχειριστής υλικού-οικονομικού Άρθρ.18.-1.Διαχειριστής υλικού-οικονομικού Κεντρικού Ιατρείου ορίζεται κατώτερος βαθμοφόρος ή πολιτικός υπάλληλος σε περιπτώσεις που υπάρχουν αυξημένες ανάγκες της υπηρεσίας. 2.Ο διαχειριστής Κεντρικού Ιατρείου έχει τα εξής καθήκοντα: α.Διαχειρίζεται τα οικονομικής φύσης θέματα του Κεντρικού Ιατρείου και του προσωπικού, σύμφωνα με τις ισχύουσες διατάξεις και τις οδηγίες του προϊσταμένου του τμήματος διοικητικού. β.Μεριμνά για τη συντήρηση των μεταφορικών μέσων και του υλικού του Κεντρικού Ιατρείου, καθώς και για την κανονική συντήρηση των επιστημονικών μέσων και οργάνων, τα οποία χρεώνει στους προϊσταμένους των τμημάτων ειδικοτήτων. γ.Χρεώνεται όλα τα υλικά του Κεντρικού Ιατρείου. Αρχειοθέτες- γραφείς- δακτυλογράφοι-οδηγοί Άρθρ.19.-1.Οι αρχειοθέτες, γραφείς, δακτυλογράφοι και οδηγοί του Κεντρικού Ιατρείου έχουν τα καθήκοντα που ορίζονται από τις σχετικές οργανικές διατάξεις και οικείους Κανονισμούς της Ελληνικής Αστυνομίας και συμμορφώνονται με τις οδηγίες και κατευθύνσεις του Προϊσταμένου του τμήματος διοικητικού. 4.ΑΑ.αα.1 Υγειονομική Υπηρεσία Ελληνικής Αστυνομίας   1007 Εσωτερική Υπηρεσία Κεντρικού Ιατρείου Άρθρ.20.-1.Εσωτερική Υπηρεσία στα Κεντρικά Ιατρεία εκτελούν α.Ο γιατρός επιφυλακής. β.Ο νοσοκόμος επιφυλακής. γ.Ο οδηγός επιφυλακής. 2.Κατ’ εξαίρεση, αν οι ανάγκες της υπηρεσίας το επιβάλλουν, μπορεί να ορισθεί με διαταγή της Διεύθυνσης προσωπικού της Ελληνικής Αστυνομίας και Υπαξιωματικός υπηρεσίας ή και άλλα όργανα εσωτερικής υπηρεσίας, τα καθήκοντα των οποίων ορίζονται στους οικείους Κανονισμούς της Ελληνικής Αστυνομίας. 3.Στα Κεντρικά Ιατρεία, προς αντιμετώπιση εκτάκτων και σοβαρών αναγκών παροχής πρώτων βοηθειών και μεταφοράς ασθενών, δύναται, με διαταγή του Αρχηγού της Αστυνομίας, να συγκροτούνται Κινητές Μονάδες Πρώτων Βοηθειών αποτελούμενες από ένα γιατρό, νοσοκόμο και οδηγό. Γιατρός επιφυλακής Άρθρ.21.- «1.Για την εκτέλεση υπηρεσίες γιατρού επιφυλακής ορίζονται, από το Διευθυντή του Κεντρικού Ιατρείου, με τη σειρά όλοι οι γιατροί που υπηρετούν σ’ αυτό αλλά και όσοι υπηρετούν στην εδαφική περιοχή του. Από την εκτέλεση της υπηρεσίας αυτής εξαιρείται ο Υποδιευθυντής του Κεντρικού Ιατρείου. Εφόσον υπάρχει υπηρεσιακή ευχέρεια εξαιρούνται και οι Αστυνομικοί Διευθυντές». Η παρ. 1 αντικαταστάθηκε ως άνω από το άρθρ. 8 του Π.Δ. 16/21-25 Ιαν. 1995 (ΦΕΚ Α΄ 7). 2.Ο γιατρός επιφυλακής ορίζεται για το χρόνο που δεν λειτουργεί το Κεντρικό Ιατρείο και έχει τα εξής καθήκοντα: α.Ενημερώνεται για τα έκτακτα περιστατικά ασθενών, δίδει οδηγίες και σε εξαιρετικές κατά την κρίση του, περιπτώσεις επισκέπτεται τους ασθενείς με όχημα που του διαθέτει η Υπηρεσία. β.Παρέχει στο προσωπικό ιατρική βοήθεια σε οποιαδήποτε έκτακτη περίπτωση. γ.Παρέχει, ο ίδιος ή συνεργαζόμενος με άλλους γιατρούς, πρώτες βοήθειες σε ιδιώτες ασθενείς που κρατούνται ή μετάγονται από Υπηρεσίες της Ελληνικής Αστυνομίας, εφόσον κληθεί από την οικεία Υπηρεσία. 3.Ο γιατρός επιφυλακής μπορεί σε ειδικές περιπτώσεις να συμβουλεύεται οποιονδήποτε υγειονομικό αξιωματικό του Σώματος σε θέματα της ειδικότητάς του. 4.Με διαταγή του Αρχηγού καθορίζεται το μέρος που παραμένει ο γιατρός επιφυλακής κατά τη διάρκεια της υπηρεσίας του, καθώς και κάθε άλλη σχετική λεπτομέρεια. Νοσοκόμος επιφυλακής Άρθρ.22.-1.Για την εκτέλεση υπηρεσίας νοσοκόμων επιφυλακής ορίζεται από τον Προϊστάμενο του τμήματος Διοικητικού με τη σειρά, όλο το αστυνομικό ή πολιτικό βοηθητικό υγειονομικό προσωπικό του κεντρικού ιατρείου και της εδαφικής του περιοχής. 2.Ο νοσοκόμος επιφυλακής έχει τα εξής καθήκοντα: α.Παραμένει στο κατάστημα του Κεντρικού Ιατρείου. «β.Έχει στη διάθεσή του το αναγκαίο υγειονομικό υλικό και παρέχει τις πρώτες βοήθειες στους ασθενείς, που προσέρχονται στο Κεντρικό Ιατρείο, μέχρι να επιληφθεί ο γιατρός επιφυλακής τον οποίο ενημερώνει αμέσως». Το μέσα σε « » εδάφ. β αντικαταστάθηκε ως άνω από το άρθρ. 9 του Π.Δ. 16/21-25 Ιαν. 1995 (ΦΕΚ Α΄ 7). γ.Παραλαμβάνει την εισερχόμενη αλληλογραφία και τα σήματα και ενημερώνει αμέσως το γιατρό επιφυλακής για τα έκτακτα περιστατικά. δ.Μεριμνά για την εσωτερική ασφάλεια και καθαριότητα του Κεντρικού Ιατρείου. 3.Στη διάθεση του νοσοκόμου επιφυλακής υπάρχουν τα απαραίτητα ενημερωτικά στοιχεία όπως πίνακας εσωτερικής υπηρεσίας του κεντρικού ιατρείου, πίνακας του επιστημονικού υγειονομικού και λοιπού προσωπικού με διευθύνσεις κατοικίας και τηλέφωνα, πίνακας στρατιωτικών και άλλων νοσοκομείων, κλινικών και λοιπών θεραπευτηρίων της περιοχής ευθύνης του κεντρικού ιατρείου, καθώς και τοπογραφικός χάρτης της περιοχής αυτής. Οδηγός επιφυλακής Άρθρ.23.-1.Για την εκτέλεση υπηρεσίας οδηγού επιφυλακής ορίζονται από τον Προϊστάμενο του τμήματος διοικητικού με τη σειρά όλοι οι οδηγοί υπηρεσιακών αυτοκινήτων που υπηρετούν στο κεντρικό ιατρείο. Η διάρκεια της υπηρεσίας του οδηγού επιφυλακής ορίζεται από το Διευθυντή του Κεντρικού Ιατρείου. 2.Ο οδηγός επιφυλακής έχει τα εξής καθήκοντα: α.Μεριμνά ώστε τα οχήματα να είναι ετοιμοκίνητα. β.Κινείται με εντολή του γιατρού επιφυλακής ή του Διευθυντή ή Υποδιευθυντή του Κεντρικού Ιατρείου και μόνο για τις ανάγκες της υπηρεσίας. γ.Κατά τη διάρκεια της υπηρεσίας του παραμένει στο καθορισμένο γραφείο. (Αντί για τη σελ. 24,917) Σελ.  24,917(α) Τεύχος 1337 Σελ. 7 Υγειονομική Υπηρεσία Ελληνικής Αστυνομίας 4.ΑΑ.αα.1   1008 Φρούρηση-Ασφάλεια Κεντρικού Ιατρείου Άρθρ.24.-.Το Κεντρικό Ιατρείο, εφόσον δε συστεγάζεται με άλλες Υπηρεσίες, έχει τη δική του φρουρά υπαγόμενη στον προϊστάμενο του Τμήματος Διοικητικού. Το προσωπικό της Φρουράς διατίθεται σε υπηρεσία και ελέγχεται σύμφωνα με τις ισχύουσες διατάξεις των οικείων Κανονισμών του Σώματος». Το άρθρ. 24 αντικαταστάθηκε ως άνω από το άρθρ. 10 του Π.Δ. 16/21-25 Ιαν. 1995 (ΦΕΚ Α΄ 7). Ελεγκτές γιατροί και οδοντογιατροί Άρθρ.25.-1.Ελεγκτές γιατροί και οδοντρογιατροί ορίζονται από το Διευθυντή με την σειρά, όλοι όσοι υπηρετούν στο Κεντρικό Ιατρείο και την εδαφική του περιοχή, με εξαίρεση το Διευθυντή και Υποδιευθυντή του Κεντρικού Ιατρείου. 2.Κατ’ εξαίρεση, γιατροί που κρίνονται αναγκαίοι για την ομαλή λειτουργία του Κεντρικού Ιατρείου, μπορούν να μην ακολουθούν τη σειρά εναλλαγής, ύστερα από έγκριση του Διευθυντή του Κεντρικού Ιατρείου. «3.Οι ελεγκτές γιατροί και οδοντίατροι ελέγχουν, σύμφωνα με τις ισχύουσες διατάξεις, τα βιβλιάρια ιατροφαρμακευτικής περίθαλψης του εν ενεργεία αστυνομικού προσωπικού, των μελών οικογενείας τους που καλύπτουν ιατροφαρμακευτικά, των συνταξιούχων αστυνομικών και των μελών των οικογενειών τους που καλύπτουν ιατροφαρμακευτικά. Επίσης ελέγχουν και υπογράφουν τα φύλλα νοσηλείας του εν ενεργεία αστυνομικού προσωπικού, που νοσηλεύεται σε ιδιωτικά νοσηλευτικά ιδρύματα». Η μέσα σε «» παρ. 3 αντικαταστάθηκε ως άνω από το άρθρ. 11 του Π.Δ. 16/21-25 Ιαν. 1995 (ΦΕΚ Α΄ 7). Βιβλία Κεντρικού Ιατρείου Άρθρ.26.-1.Τα Κεντρικά Ιατρεία τηρούν τα εξής βιβλία: Βιβλίο ιατρικών επιθεωρήσεων Υπηρεσιών, βιβλίο προσωπικού Ελληνικής Αστυνομίας που νοσηλεύεται σε νοσοκομεία κ.λ.π., βιβλίο εξεταζομένων και βιβλίο αναρρωτικών αδειών. 2.Η τήρηση και άλλων βιβλίων είναι δυνατή ύστερα από διαταγή της Διεύθυνσης Υγειονομικού, η οποία καθορίζει και τον τύπο τούτων ως και των λοιπών απαιτούμενων υποδειγμάτων. Σελ.  24,918(α) Τεύχος 1337 Σελ. 8 ΚΕΦΑΛΑΙΟ Δ΄ ΛΟΙΠΕΣ ΥΓΕΙΟΝΟΜΙΚΕΣ ΥΠΗΡΕΣΙΕΣ Περιφερειακά Ιατρεία Άρθρ.27.- «1.Περιφερειακά Ιατρεία λειτουργούν στις Σχολές Αστυνομικής Ακαδημίας, τα Παραρτήματά τους και στις έδρες Αστυνομικών Διευθύνσεων Νομού. Επίσης μπορεί να λειτουργούν με διαταγή του Αρχηγού της Ελληνικής Αστυνομίας σε οποιαδήποτε άλλη υπηρεσία, που ιδιαίτεροι λόγοι ή υπηρεσιακές ανάγκες το επιβάλλουν.» Η παρ. 1 αντικαταστάθηκε ως άνω από το άρθρ. 12 του Π.Δ. 16/21-25 Ιαν. 1995 (ΦΕΚ Α΄ 7). 2.Τα περιφερειακά ιατρεία στελεχώνοτναι με ένα ή δύο γιατρούς και το ανάλογο βοηθητικό πολιτικό ή αστυνομικό υγειονομικό προσωπικό που επιλέγεται από τη δύναμη των Υπηρεσιών του Σώματος και εκπαιδεύεται ειδικά, όπως καθορίζεται με τις διατάξεις του παρόντος. 3.Το επιστημονικό και βοηθητικό προσωπικό των ιατρείων αυτών υπάγεται ως προς τη διοίκηση, στις Υπηρεσίες που λειτουργούν τα ιατρεία, ενώ για τις υποθέσεις ιατρικής φύσης υπάγεται στην Διεύθυνση Υγειονομικού. 4.Τα περιφερειακά ιατρεία τηρούν τα μνημονευόμενα στο άρθρ.26 του παρόντος Δ/τος βιβλία. Καθήκοντα γιατρού προϊσταμένου Περιφερειακού Ιατρείου Άρθρ.28.-1.Ο γιατρός προϊστάμενος του περιφερειακού ιατρείου υπάγεται, ως προς τα διοικητικά του καθήκοντα, στην υπηρεσία που λειτουργεί το ιατρείο, ενώ ως προς την εκτέλεση των επιστημονικών του καθηκόντων, υπάγεται στη Διεύθυνση Υγειονομικού. 4.ΑΑ.αα.1 Υγειονομική Υπηρεσία Ελληνικής Αστυνομίας   1009 2.Ο γιατρός προϊστάμενος του περιφερειακού ιατρείου έχει, κυρίως, τα εξής καθήκοντα: α.Ευθύνεται για την κανονική διεξαγωγή της υγειονομικής υπηρεσίας στην περιφέρεια αρμοδιότητας του περιφερειακού ιατρείου. β.Ενεργεί τις υγειονομικές εξετάσεις του προσωπικού που ασθενεί και παρακολουθεί την πορεία των ασθενών που νοσηλεύονται στα στρατιωτικά ή άλλα νοσοκομεία, κλινικές και θεραπευτήρια της περιοχής. γ.Προΐσταται και ευθύνεται παράλληλα και για την κανονική λειτουργία των αναρρωτηρίων της περιοχής του, εφόσον δεν έχει ορισθεί άλλος γιατρός ως προϊστάμενος αυτών. δ.Διευθύνει το επιστημονικό και το βοηθητικό υγειονομικό προσωπικό. ε.Ενεργεί, με διαταγή της Διεύθυνσης Υγειονομικού, περιοδική υγειονομική εξέταση του προσωπικού της Ελληνικής Αστυνομίας που υπηρετεί στην περιοχή του. στ.Επιθεωρεί τους χώρους του ιατρείου και βεβαιώνεται, αν τηρούνται οι όροι υγιεινής. Τις σχετικές διαπιστώσεις και τυχόν οδηγίες του καταχωρεί στο τηρούμενο βιβλίο ιατρικών επιθεωρήσεων. ζ.Επισκέπτεται τους ασθενείς των Ενόπλων Δυνάμεων και του Λιμενικού Σώματος που βρίσκονται ή διέρχονται από την έδρα του με φύλλο πορείας ή άδειας, εφόσον εκεί δεν υπάρχει φρουραρχείο στρατού. η.Παρέχει, καλούμενος από την αρμόδια προς τούτο Υπηρεσία, πρώτες βοήθειες στους ιδιώτες ασθενείς που κρατούνται ή μετάγονται από τις Υπηρεσίες της Ελληνικής Αστυνομίας. θ.Εξετάζει τους υποψήφιους για κατάταξη στην Ελληνική Αστυνομία ιδιώτες, σύμφωνα με τις ισχύουσες διατάξεις. ι.Ευθύνεται για τη θεωρητική και πρακτική εκπαίδευση των νοσοκόμων. ια.Προσυπογράφει τα προγράμματα σίτισης των λεσχών της Ελληνικής Αστυνομίας και ελέγχει την τήρησή τους. 3.Ο γιατρός προϊστάμενος του περιφερειακού ιατρείου δύναται να διορίζεται μέλος των υγειονομικών επιτροπών. 4.Εκτελεί καθήκοντα ελεγκτού γιατρού. Οδοντιατρεία Άρθρ.29.-1.Οδοντιατρεία λειτουργούν στα Κεντρικά Ιατρεία και στις Σχολές της Αστυνομικής Ακαδημίας. 2.Στα Οδοντιατρεία παρέχεται θεραπευτικό έργο και διενεργείται ο έλεγχος της οδοντιατρικής περίθαλψης από τους οδοντογιατρούς του Σώματος, σύμφωνα με τις ισχύουσες διατάξεις περί οδοντιατρικής περίθαλψης. Αναρρωτήρια Άρθρ.30.-1.Τα αναρρωτήρια δέχονται για ολιγοήμερη νοσηλεία ασθενείς από το προσωπικό των Υπηρεσιών στις οποίες αυτά λειτουργούν, σε περίπτωση που δεν απαιτείται εισαγωγή στο νοσοκομείο. Επίσης σ’ αυτά εισάγονται για παρακολούθηση οι ύποπτοι επιδημικής νόσου που δημιουργεί κίνδυνο μετάδοσης στο υπόλοιπο προσωπικό. Αναρρωτήρια λειτουργούν στις Σχολές της Αστυνομικής Ακαδημίας, τα Παραρτήματά τους, στις Γενικές Διευθύνσεις και Αστυνομικές Διευθύνσεις Νομού. 2.Τα αναρρωτήρια συστεγάζονται με τα περιφερειακά ιατρεία, εκτός αν δεν υπάρχει κατάλληλος χώρος ή συντρέχουν άλλοι εξαιρετικοί λόγοι, οι οποίοι επιβάλλουν τη χωριστή στέγαση. 3.Προϊστάμενος των αναρρωτηρίων είναι ο προϊστάμενος υγειονομικός αξιωματικός του περιφερειακού ιατρείου. Το βοηθητικό υγειονομικό προσωπικό λαμβάνεται από τις κατηγορίες, που αναφέρονται στο άρθρ.7 του παρόντος δ/τος. 4.Οι νοσοκόμοι παρέχουν στους ασθενείς του αναρρωτηρίου νοσηλευτική περίθαλψη, τηρώντας επακριβώς τις εντολές και οδηγίες του γιατρού. Ο νοσοκόμος υπηρεσίας οφείλει να διανυκτερεύει σε ιδιαίτερο θάλαμο του αναρρωτηρίου. Υποχρεώσεις νοσηλευομένων στα αναρρωτήρια Άρθρ.31.-1.Οι νοσηλευόμενοι στα αναρρωτήρια υποχρεούνται: α.Να φέρουν μαζί τους κατά την εισαγωγή τα δημόσια και ιδιωτικά είδη, που είναι απαραίτητα για τις ημέρες παραμονής τους στο αναρρωτήριο. β.Να τηρούν τις διατάξεις εσωτερικής λειτουργίας των αναρρωτηρίων. γ.Να συμμορφώνονται με τις οδηγίες των γιατρών και να ακολουθούν πρόθυμα την εφαρμοζόμενη θεραπεία και αγωγή δίαιτας. 2.Για την μεταφορά των ασθενών από το αναρρωτήριο σε νοσοκομείο, εφαρμόζονται οι ισχύουσες για την εισαγωγή του προσωπικού στα νοσοκομεία διατάξεις. 3.Οι νοσηλευόμενοι στα αναρρωτήρια μετέχουν στο συσσίτιο, το οποίο αποστέλλεται με μέριμνα της Υπηρεσίας ή της λέσχης που παρασκευάζει κοινό συσσίτιο, εκτός αν ο προϊστάμενος του αναρρωτηρίου γιατρός καθορίσει ειδικό διαιτολόγιο, οπότε παρασκευάζεται ιδιαίτερο φαγητό για τους ασθενείς. Με την έξοδο των ασθενών από το αναρρωτήριο ενημερώνεται από τον υπηρεσιακό γιατρό το ατομικό δελτίο ασθενειών τους.  (Αντί για τη σελ. 24,919(α) Σελ.  24,919(β) Τεύχος 1337 Σελ. 9 Υγειονομική Υπηρεσία Ελληνικής Αστυνομίας 4.ΑΑ.αα.1   1010 Υγειονομικοί Αξιωματικοί προϊστάμενοι αναρρωτηρίων-Καθήκοντα αυτών Άρθρ.32.-Οι υγειονομικοί αξιωματικοί, προϊστάμενοι αναρρωτηρίων έχουν τα εξής κυρίως καθήκοντα: α.Διευθύνουν τα αναρρωτήρια και ευθύνονται για την κανονική λειτουργία τους, την τάξη και την πειθαρχία. β.Προΐστανται στο επιστημονικό και βοηθητικό υγειονομικό προσωπικό. γ.Ορίζουν τις ώρες εργασίας του προσωπικού και τις ώρες επίσκεψης των ασθενών. δ.Παραπέμπουν το νοσηλευόμενο στα αναρρωτήρια προσωπικό στις αρμόδιες για τη χορήγηση αναρρωτικών αδειών επιτροπές με τη σχετική για το σκοπό αυτό ένδειξη. ε.Φροντίζουν για την άμεση εισαγωγή σε νοσοκομείο ή κλινική του νοσηλευόμενου στα αναρρωτήρια προσωπικού σε περίπτωση επιδείνωσης της υγείας του. στ.Επισκέπτονται καθημερινά τους ασθενείς τους, πραγματοποιώντας και έκτακτες επισκέψεις, όταν το επιβάλλει η κατάσταση του ασθενή. ζ.Ενημερώνουν καθημερινά τους διοικητές των Υπηρεσιών, στις οποίες υπάγονται τα αναρρωτήρια, σχετικά με την κατάσταση και την κίνηση των ασθενών. η.Τηρούν βιβλίο κίνησης των νοσηλευομένων. θ.Εκτελούν κάθε άλλο σχετικό καθήκον που ορίζεται με διαταγές των Προϊσταμένων Υπηρεσιών. Τράπεζες Αίματος Άρθρ.33.-1.Τράπεζες αίματος λειτουργούν στην Αθήνα και τη Θεσσαλονίκη ή και σε άλλες πόλεις, εφόσον το απαιτούν οι υπηρεσιακές ανάγκες. 2.Οι τράπεζες αίματος στεγάζονται σε στρατιωτικό ή πολιτικό νοσοκομείο της Αθήνας και της Θεσσαλονίκης, η δε λετουργία τους ελέγχεται από το Διευθυντή της Διεύθυνσης Υγειονομικού για την Αθήνα, ενώ για τη Θεσσαλονίκη από το Διευθυντή του εκεί Κεντρικού Ιατρείου. 3.Το αίμα είναι προϊόν εθελοντικής αιμοδοσίας του προσωπικού της Ελληνικής Αστυνομίας ή ιδιωτών. 4.Αίμα χορηγείται στο εν ενεργεία προσωπικό της Ελληνικής Αστυνομίας, στους πολιτικούς υπαλλήλους, στα μέλη της οικογένειας (σύζυγοι, γονείς των συζύγων και τέκνα) και, εφ΄όσον υπάρχει δυνατότητα, στους συνταξιούχους του Σώματος και στα μέλη των οικογενειών τους, κατά τις παραπάνω διακρίσεις. Η διαδικασία χορήγησης του αίματος καθορίζεται με διαταγή του Αρχηγού. Σελ.  24,920(β) Τεύχος 1337 Σελ. 10 «Αίμα, επίσης, χορηγείται και στους αδελφούς των εθελοντών αιμοδοτών της Τράπεζας Αίματος, με την ίδια διαδικασία». Η μέσα σε «» φράση προστέθηκε από την παρ. 2 του Π.Δ.537/5-6 Οκτ. 1989 (ΦΕΚ Α΄224), ανωτ. σελ. 16,587. Κοινά καθήκοντα επιστημονικού προσωπικού Άρθρ.34.-1.Οι υγειονομικοί αξιωματικοί, οποιουδήποτε βαθμού, είναι υποχρεωμένοι να εξετάζουν τους ασθενείς και να παρέχουν τις επιστημονικές τους γνώσεις, με γνώμονα κυρίως την εξυπηρέτηση του ασθενούντος προσωπικού της Ελληνικής Αστυνομίας, λαμβανομένου υπόψη και του υπηρεσιακού συμφέροντος. 2.Οι υγειονομικοί αξιωματικοί, οι οποίοι είναι ταυτόχρονα και ελεγκτές γιατροί ή οδοντογιατροί, έχουν, όσον αφορά την ιατροφαρμακευτική περίθαλψη του προσωπικού της Ελληνικής Αστυνομίας, τις υποχρεώσεις και τα δικαιώματα που προβλέποντα από τις ισχύουσες διατάξεις της νομοθεσίας για την υγειονομική περίθαλψη τακτικών δημοσίων υπαλλήλων, όπως αυτά ειδικότερα καθορίζονται με τις σχετικές αποφάσεις του Υπουργείου Υγείας, Πρόνοιας και Κοινωνικών Ασφαλίσεων. 3.Οι διοικητικές αρμοδιότητες των υγειονομικών αξιωματικών είναι εκείνες που προβλέπονται για τους ομοιόβαθμους τους αξιωματικούς γενικών καθηκόντων. ΤΜΗΜΑ Β΄ ΥΓΕΙΟΝΟΜΙΚΗ ΚΑΙ ΝΟΣΟΚΟΜΕΙΑΚΗ ΠΕΡΙΘΑΛΨΗ ΠΡΟΣΩΠΙΚΟΥ 4.ΑΑ.αα.1 Υγειονομική Υπηρεσία Ελληνικής Αστυνομίας   1011 ΚΕΦΑΛΑΙΟ Α΄ ΥΓΕΙΟΝΟΜΙΚΗ ΠΕΡΙΘΑΛΨΗ ΠΡΟΣΩΠΙΚΟΥ Ασθένειες και νοσηλεία προσωπικού της Ελληνικής Αστυνομίας. Άρθρ.35.-1.Το προσωπικό της Αστυνομίας εφοδιάζεται από την Υπηρεσία του με το ατομικό δελτίο ασθενειών. Το ατομικό δελτίο ασθενειών τηρείται από τους ίδιους τους ενδιαφερόμενους, αντίγραφο δε αυτού τηρεί παράλληλα και η Υπηρεσία στην οποία αυτοί ανήκουν. «2.Όσι ασθενούν, υποχρεούνται να ενημερώνουν την Υπηρεσία τους για την ασθένειά τους και μεταβαίνουν, προσκομίζοντας απαραίτητα και το ατομικό δελτίο ασθενειών, στο υπηρεσιακό ιατρείο, κατά τις ώρες λειτουργίας του, για εξέταση. Σε περίπτωση που ο ασθενής εξετάστηκε από ιδιώτη γιατρό και η κατάσταση της υγείας του δεν επιτρέπει την εκτέλεση υπηρεσίας, μεταβαίνει την ίδια ή την επόμενη ημέρα στον υπηρεσιακό γιατρό για να κρίνει, αν πρέπει να αφεθεί ελεύθερος υπηρεσίας». Η μέσα σε «» παρ. 2 αντικαταστάθηκε ως άνω από το άρθρ. 13 του Π.Δ. 16/21-25 Ιαν. 1995 (ΦΕΚ Α΄ 7). 3.Αν, όμως, η κατάσταση του ασθενή είναι βαριά και δεν μπορεί να μεταβεί στο ιατρείο ειδοποιεί ο ίδιος ή οι συγγενείς του ή η υπηρεσία του, το γιατρό της υπηρεσίας, ο οποίος υποχρεούται να μεταβεί στο σπίτι του ασθενή. Στην περίπτωση που προηγήθηκε εξέταση του ασθενή στο σπίτι από ιδιώτη γιατρό, αποστέλλονται, την ίδια ή την επόμενη ημέρα στον υπηρεσιακό γιατρό, για τις απαραίτητες ενέργειες, το βιβλιάριο νοσηλείας του ασθενή, το ατομικό δελτίο ασθενειών του και η σχετική γνωμάτευση του ιδιώτη γιατρού. 4.Όσοι από το προσωπικό έχουν δηλώσει ασθένεια, υποχρεούνται, μετά την εξέτασή τους από τον υπηρεσιακό γιατρό, να ενημερούν έγκαιρα την Υπηρεσία τους για το αποτέλεσμα της εξέτασης και να προσκομίζουν σε αυτή, κατά την επάνοδό τους στην Υπηρεσία, το ατομικό τους δελτίο ασθενειών, για τη σχετική εγγραφή στο τηρούμενο σε αυτή αντίγραφο ατομικού εγγράφου. Ασθενείς αδειούχοι ή με φύλλο πορείας Άρθρ.36.- «1.Όσοι ασθενούν, ενώ βρίσκονται σε άδεια ή κινούνται με φύλλο πορείας, παρουσιάζονται ή ειδοποιούν για την ασθένειά τους την τοπική Αστυνομική Υπηρεσία, η οποία με έγγραφό της τους παραπέμπει στον υπηρεσιακό γιατρό  ή  ελλείψει  αυτού  στους  κατά το  άρθρ. 6  παρ.2 του παρόντος καλύπτοντες τις υγειονομικές ανάγκες της Ελληνικής Αστυνομίας. Ειδικά για τις περιοχές Αττικής και Θεσσαλονίκης ο ασθενής παρουσιάζεται ή ενημερώνει τα αντίστοιχα Κεντρικά Ιατρεία». Η μέσα σε «  » παρ. 1 αντικαταστάθηκε ως άνω από την παρ. 1 του άρθρ. 14 του Π.Δ. 16/21-25 Ιαν. 1995 ΦΕΚ Α΄ 7. 2.Ο γιατρός, στην περίπτωση που ο ασθενής κινείται με φύλλο πορείας, γνωματεύει,αν αυτός μπορεί να ταξιδέψει ή όχι και προβαίνει σε οποιαδήποτε άλλη ιατρική υπόδειξη. Αν ο ασθενής δεν φέρει μαζί του το ατομικό δελτίο ασθενειών, η σχετική γνωμάτευση του γιατρού παραδίδεται στον ίδιο τον ασθενή ή αποστέλλεται στην Υπηρεσία του για τη δέουσα καταχώριση στο ατομικό του δελτίο ασθενειών και το τηρούμενο αντίγραφό του. Αν ο ασθενής αφεθεί ελεύθερος υπηρεσίας, κατά τα οριζόμενα στο άρθρ.38 του παρόντος, μπορεί να παραμείνει στον τόπο που ασθένησε ή να μεταβεί στον προορισμό του, εκτός αν ο γιατρός έχει γνωματέυσει, ότι δεν είναι σε θέση να ταξιδέψει. «3.Όσοι ασθενούν, ενώ βρίσκονται στην αλλοδαπή για οποιοδήποτε λόγο και έχουν ανάγκη ιατρικής ή νοσοκομειακής περίθαλψης ή αναρρωτικών αδειών απευθύνονται στην επιτόπια Ελληνική Αρχή (Πρεσβεία ή Προξενείο) με βεβαίωση της οποίας ο χρόνος μέχρι και της ημέρας αφίξεώς τους στην Ελλάδα θεωρείται χρόνος νοσηλείας στο εξωτερικό. Αν η Πρεσβεία ή το Προξενείο χορηγήσει αναρρωτική άδεια αυτή ισχύει τόσο για την αλλοδαπή όσο και την ημεδαπή και δεν απαιτείται παραπομπή στην Επιτροπή Αναρρωτικών Αδειών. Όποιος επιστρέφει από την αλλοδαπή μετά από εκεί νοσηλεία και έχει ανάγκη αναρρωτικής άδειας ακολουθεί τη διαδικασία του άρθρ. 38 παρ. 3 του παρόντος θεωρουμένης της επομένης της ημέρας άφιξής του στην Ελληνική Επικράτεια ως ημέρα εξόδου του από το νοσοκομείο ή την κλινική». Η μέσα σε «» παρ. 3 αντικαταστάθηκε ως άνω από την παρ. 2 του άρθρ. 14 του Π.Δ. 16/21-25 Ιαν. 1995 (ΦΕΚ Α΄ 7). «4.Κατά τα λοιπά, εφαρμόζονται οι σχετικές διατάξεις των οικείων κανονισμών της Ελληνικής Αστυνομίας. Σε ότι αφορά την τύχη της αναρρωτικής άδειας (πλην της μακράς αναρρωτικής) στην περίπτωση του εδαφ. γ΄ της παρ. 3 του άρθρ. 19 του Π.Δ. 27/1986 ισχύουν οι διατάξεις της τρίτης περιόδου της παρ. 4 του άρθρ. 50 του παρόντος. (Αντί για τη σελ. 24,9201) Σελ.  24,9201(α) Τεύχος 1337 Σελ. 11 Υγειονομική Υπηρεσία Ελληνικής Αστυνομίας 4.ΑΑ.αα.1   1012 5.Τα αναφερόμενα στις προηγούμενες παραγράφους του παρόντος άρθρου εφαρμόζονται και για όσους ασθενούν, ενώ είναι ελεύθεροι υπηρεσίας ή έχουν άδεια ημερησίας αναπαύσεως ή έχουν απαλλαγεί από εκτέλεση υπηρεσίας για οποιοδήποτε λόγο». Οι μέσα σε «» παρ. 4 και 5 προστέθηκαν από την παρ. 3 του άρθρ. 14 του Π.Δ. 16/21-25 Ιαν. 1995 (ΦΕΚ Α΄ 7). Ενέργειες υπηρεσιακού γιατρού Άρθρ.37.-1.Ο υπηρεσιακός γιατρός, αφού εξετάσει τον ασθενή, ενημερώνει το ατομικό του δελτίο, σημειώνοντας το χρόνο που κρίνει ότι πρέπει να αφεθεί ελεύθερος υπηρεσίας. 2.Επίσης ο υπηρεσιακός γιατρός εξετάζοντας τους ασθενείς οφείλει να αναγράψει στο ατομικό τους δελτίο σύντομο ιστορικό για την παρακολούθηση της κατάστασης της υγείας τους. 3.Κατ’ εξαίρεση, στις Υπηρεσίες που δεν υπηρετούν υγειονομικοί αξιωματικοί, καθήκοντα υπηρεσιακού γιατρού εκτελεί γιατρός από το προσωπικό που προβλέπεται στη διάταξη του άρθρ.6 παρ.2 του παρόντος. Ασθενείς ελεύθεροι υπηρεσίας Άρθρ.38.-1.Οι ασθενείς μπορούν, ύστερα από γνωμάτευση του υπηρεσιακού γιατρού, να αφεθούν ελεύθεροι υπηρεσίας στις εξής περιπτώσεις: α.Μέχρι τέσσερις ημέρες, εφόσον η πάθηση τους δικαιολογεί την αποχή από τα υπηρεσιακά τους καθήκοντα. β.Μέχρι τέσσερις ακόμα ημέρες, αν δεν έχουν αποθεραπευθεί από την πάθηση για την οποία αφέθηκαν ελεύθεροι υπηρεσίας επί 4ήμερο. γ.Μέχρι τέσσερις ακόμα ημέρες, αν μετά την πάροδο των οκτώ ημερών, αρρώστησαν από διαφορετική πάθηση. δ.Αν οι ασθενείς μετά την πάροδο των οκτώ ή δώδεκα ημερών αντίστοιχα, δεν αποθεραπευθούν, ο υπηρεσιακός γιατρός μεριμνά για την παραπομπή τους, σε νοσοκομείο ή στην Επιτροπή αναρρωτικών αδειών, εφόσον για την πάθησή τους, δεν απαιτείται νοσηλεία. 2.Τα όρια των οκτώ ή δώδεκα ημερών αποχής υπολογίζονται κατά περίπτωση, είτε η αποχή συνεχής, είτε τμηματική, μέσα σε ένα μήνα από την έναρξη της πρώτης αποχής. «3.Όσοι εξέρχονται από οποιοδήποτε νοσηλευτικό ίδρυμα παρουσιάζονται σύμφωνα με τις διατάξεις του άρθρ. 45 παρ. 3 του παρόντος αυθημερόν ή το αργότερο την επομένη της εξόδου στον υπηρεσιακό γιατρό για να γνωματεύσει αν μπορούν να εκτελέσουν υπηρεσία ή αν πρέπει να αφεθούν ελεύθεροι υπηρεσίας ή να παραπεμφθούν στην Επιτροπή Αναρρωτικών Αδειών (Ε.Α.Α.). Σελ.  24,9202(α) Τεύχος 1337 Σελ. 12 4.Ελεύθεροι υπηρεσίας θεωρούνται επίσης και εκείνοι για τους οποίους η Επιτροπή Αναρρωτικών Αδειών γνωμάτευσε για την παραπομπή τους στην Ανωτάτη Υγειονομική Επιτροπή και για το χρόνο που παρεμβάλλεται από τη γνωμάτευση αυτή μέχρι και την ημέρα εξέτασής τους από την Ανωτάτη Υγειονομική Επιτροπή». Οι μέσα σε «» παρ. 3 και 4 αντικαταστάθηκαν ως άνω από την παρ. 1 του άρθρ. 15 του Π.Δ. 16/21-25 Ιαν. 1995 (ΦΕΚ Α΄ 7). 5.Οι ασθενείς ελεύθεροι υπηρεσίας απαγορεύεται να απομακρύνονται από την οικία τους, χωρίς δικαιολογημένη αιτία. Για αιτιολογημένη απομάκρυνση από την περιφέρεια της Αστυνομικής Υπηρεσίας που είναι η κατοικία τους απαιτείται άδεια του προϊσταμένου της Υπηρεσίας στην οποία υπηρετούν, που χορηγείται ύστερα από γνωμάτευση του υπηρεσιακού γιατρού. «6.Όσοι έχουν ανάγκη ειδικών παρακλινικών εξετάσεων, αφού πρώτα ενημερώσουν την Υπηρεσία τους, παρουσιάζονται στον υπηρεσιακό γιατρό ο οποίος, αν κρίνει ότι για τις εξετάσεις αυτές επιβάλλεται αποχή από την εκτέλεση της υπηρεσίας, τους αφήνει ελεύθερους υπηρεσίας μέχρι τέσσερις ημέρες. Αν απαιτείται μεγαλύτερο διάστημα τότε θέτει ένδειξη παραπομπής στην Επιτροπή Αναρρωτικών Αδειών, η οποία αποφαίνεται σχετικά χορηγώντας ή μη την απολύτως αναγκαία αναρρωτική άδεια». Η μέσα σε «  » παρ. 6 προστέθηκε από την παρ. 2 του άρθρ. 15 του Π.Δ. 16/21-25 Ιαν. 1995 (ΦΕΚ Α΄ 7). 4.ΑΑ.αα.1 Υγειονομική Υπηρεσία Ελληνικής Αστυνομίας   1013 Εθελοντές Αιμοδότες Άρθρ.39.-1.Στους εθελοντές αιμοδότες χορηγείται: α)Τετραήμερη ειδική άδεια αιμοδοσίας κάθε φορά που προσφέρουν άιμα προς χρήση των Τραπεζών αίματος Ελληνικής Αστυνομίας ή προς χρήση ασθενούς εν ενεργεία Αστυνομικού ή Πολιτικού Υπαλλήλου. β)Διήμερη ειδική άδεια αιμοδοσίας σε κάθε άλλη περίπτωση προσφοράς αίματος. 2.Οι ανωτέρω ειδικές άδειες χορηγούνται από τις Υπηρεσίες με την προσκόμιση σ’ αυτές της σχετικής βεβαίωσης αιμοδοσίας, που χορηγούν στους αιμοδότες τα αιμοληπτικά κέντρα ή Τράπεζες αίματος, η οποία και πρωτοκολλάται στο φάκελο αδειών κάθε αιμοδότη. 3.Οι εν λόγω άδεις αρχίζουν, από την ημερομηνία αιμοδοσίας, ο χρόνος διάρκειας δε αυτών δεν λογίζεται ως χρόνος ασθενείας και δεν επηρεάζει τους αιμοδότες αρνητικά στην εν γένει υπηρεσιακή τους κατάσταση (ως προαγωγές, αποδοχές). 4.Κάθε αιμοδοσία, της περίπτωσης α΄ της παρ. 1 του παρόντος άρθρου, αναφέρεται αμέσως με σήμα, από την Υπηρεσία του αιμοδότη, στην Τράπεζα αίματος, για την οποία χορηγήθηκε. Η αναφορά αυτή περιλαμβάνει τα στοιχεία του αιμοδότη, καθώς και το χρόνο και τόπο αιμοδοσίας.» Το άρθρ. 39 αντικαταστάθηκε ως άνω από την παρ. 2 του άρθρ. 15 του Π.Δ. 16/21-25 Ιαν. 1995 (ΦΕΚ Α΄ 7). Αρμοδιότητες διοικητικών Υπηρεσιών Άρθρ.40.-1.Οι αξιωματικοί διοικητές ή προϊστάμενοι Υπηρεσιών έχουν τις εξής αρμοδιότητες σε ό,τι αφορά την υγειονομική περίθαλψη του προσωπικού της Υπηρεσίας τους: «α. Μεριμνούν για την άμεση ειδοποίηση του υπηρεσιακού γιατρού όταν ο ασθενής της Υπηρεσίας τους δεν είναι σε θέση να μεταβεί στον υπηρεσιακό γιατρό για εξέτασή του, καθώς και σε περίπτωση έκτακτης εισαγωγής του ασθενή σε οποιοδήποτε νοσηλευτικό ίδρυμα». Το εδάφ. α αντικαταστάθηκε ως άνω από το άρθρ. 17 του Π.Δ. 16/21-25 Ιαν. 1995 (ΦΕΚ Α΄ 7). β.Ενημερώνουν το γιατρό για τις περιπτώσεις που δηλώθηκε ασθένεια ύστερα από διάθεση του προσωπικού σε υπηρεσία. Επίσης εισηγούνται στο γιατρό την παραπομπή ασθενούς σε νοσοκομείο, για κατ’ επανάληψη δήλωση ασθένειας. γ.Ελέγχουν πειθαρχικά, ύστερα από έγγραφη ενημέρωσή τους, από τον υπηρεσιακό γιατρό και σύμφωνα με τις ισχύουσες διατάξεις, εκείνους από  το προσωπικό που δηλώνουν ασθένεια προσποιούμενοι τον ασθενή, καθώς και τους ελεύθερους υπηρεσίας ασθενείς, που απομακρύνονται χωρίς δικαιολογημένη αιτία ή άδεια της Υπηρεσίας από την οικία τους ή την περιφέρεια της Αστυνομικής Υπηρεσίας που βρίσκεται η οικία τους. 2.Σε ό,τι αφορά τη νοσοκομειακή περίθαλψη του προσωπικού έχουν τις ακόλουθες αρμοδιότητες: α.Προσυπογράφουν και παραδίδουν στον ασθενή το εισιτήριο που εκδίδει ο υπηρεσιακός γιατρός, όταν πρόκειται να γίνει εισαγωγή σε στρατιωτικό νοσοκομείο της περιοχής ή του νομού που υπηρετεί. Ο ασθενής κατά την εισαγωγή στο νοσοκομείο φέρει μαζί του το ατομικό βιβλιάριο και δελτίο ασθενειών. Όταν πρόκειται να γίνει εισαγωγή σε άλλο μη στρατιωτικό νοσοκομείο ή στο Ν.Ι.Μ.Τ.Σ. ή σε κλινική της περιοχής ή του νομού, δεν υποχρεούνται να προβούν σε καμμιά ενέργεια, εκτός αν αυτό επιβάλλεται από άλλες διατάξεις. β.Χορηγούν τα φύλλα πορείας στους ασθενείς που πρόκειται να εισαχθούν σε στρατιωτικά ή άλλα νοσοκομεία ή κλινικές εκτός της περιφέρειάς τους ή του νομού. Η χορήγηση γίνεται με βάση τη γνωμάτευση του υπηρεσιακού γιατρού, από την οποία πρέπει να προκύπτει σαφώς, ότι ο ασθενής δεν μπορεί να θεραπευθεί σε νοσοκομείο ή κλινική της περιφέρειάς του ή του νομού ή ότι πρέπει να μεταβεί σε νοσοκομείο της Αθήνας ή Θεσσαλονίκης. Ο ασθενής, αφού λάβει το φύλλο πορείας με την επισυναπτόμενη σε αυτό γνωμάτευση, παρουσιάζεται στην Αστυνομική Υπηρεσία της παρ. 1 του άρθρου 45 του παρόντος  Δ/τος του τόπου νοσηλείας και εισάγονται στο νοσοκομείο με μέριμνα της υπηρεσίας αυτής. γ.Μεριμνούν, ώστε ο ασθενής να συνοδεύεται από αστυνομικό ή τον υπηρεσιακό γιατρό σε περίπτωση που, σύμφωνα με την ιατρική γνωμάτευση, πάσχει από βαριά ασθένεια ή αν η κατάστάσή του καθιστά αναγκαία την ύπαρξη υπηρεσιακού συνοδού. Ειδική θεραπευτική αγωγή Άρθρ.41.-1.Ασθενείς που έχουν ανάγκη ειδικής εξωνοσοκομειακής θεραπευτικής αγωγής μπορούν να αποσπασθούν στην έδρα της Υπηρεσίας, όπου υπάρχουν τα απαιτούμενα μέσα και οι ανάλογες ειδικότητες γιατρών για την θεραπεία τους, με τις ακόλουθες προϋποθέσεις: α.Να πάσχουν από νόσημα που απαιτεί ειδική θεραπεία. β.Να βεβαιώνεται από τον υπηρεσιακό γιατρό, ότι δεν υπάρχουν στον τόπο που υπηρετούν, ειδικοί γιατροί ή τα αναγκαία μέσα θεραπείας. (Αντί για τη σελ. 24,9203) Σελ.  24,9203(α) Τεύχος 1337 Σελ. 13 Υγειονομική Υπηρεσία Ελληνικής Αστυνομίας 4.ΑΑ.αα.1   1014 γ.Να υπάρχει πρόταση των ιεραρχικά προϊσταμένων, ύστερα από σχετική αίτηση του ενδιαφερόμενου. 2. Η απόσπαση προσωπικού για την ανωτέρω ειδική θεραπευτική αγωγή πραγματοποιείται σύμφωνα με τις ισχύουσες διατάξεις. Οι αποσπώμενοι μπορούν να εκτελούν, παράλληλα, στον τόπο της απόσπασης τα καθήκοντά τους, εφόσον το επιτρέπει η υγεία τους. Οι παραπάνω επανέρχονται στην Υπηρεσία τους μετά την περάτωση της ειδικής θεραπείας τους. ΚΕΦΑΛΑΙΟ Β΄ ΝΟΣΟΚΟΜΕΙΑΚΗ ΠΕΡΙΘΑΛΨΗ ΠΡΟΣΩΠΙΚΟΎ Διαδικασία εισαγωγής σε νοσοκομεία ΄Αρθρ.42.-1. Το αστυνομικό προσωπικό της Ελληνικής Αστυνομίας νοσηλεύεται στα κατά τόπους στρατιωτικά ή άλλα νοσοκομεία και ιδιωτικές κλινικές, σύμφωνα με τις ισχύουσες διατάξεις. 2.Για την εισαγωγή ασθενών σε νοσοκομεία γενικά ακολουθείται η εξής διαδικασία: α.Όταν πρόκειται να γίνει εισαγωγή σε στρατιωτικό νοσοκομείο είτε αυτό βρίσκεται στην περιφέρεια της Υπηρεσίας ή του νομού όπου υπηρετεί ο ασθενείς, είτε εκτός αυτής, εφαρμόζονται ανάλογα οι διατάξεις του άρθρ. 40 του παρόντος. β.Όταν πρόκειται να γίνει εισαγωγή σε άλλα μη στρατιωτικά νοσοκομεία ή ιδιωτικές κλινικές της περιφέρειας ή του νομού, όπου υπηρετεί ο ασθενής, εφαρμόζονται οι ισχύουσες για τη νοσηλεία των δημοσίων υπαλλήλων διατάξεις. γ.Σε περίπτωση εισαγωγής σε άλλα μη στρατιωτικά νοσοκομεία ή ιδιωτικές κλινικές που βρίσκονται εκτός της περιφέρειας ή του νομού, όπου υπηρετεί ο ασθενής, εφαρμόζονται οι ισχύουσες για τη νοσηλεία των δημοσίων υπαλλήλων διατάξεις. Σε ό,τι αφορά, όμως, την μετακίνηση του ασθενή, εφαρμόζονται ανάλογα οι διατάξεις του άρθρ. 40 του παρόντος. «3.Ο ασθενής, που μεταβαίνει με φύλλο πορείας (Φ.Π.) για νοσηλεία σε νοσοκομείο ή ιδιωτική κλινική που βρίσκεται εκτός της περιφέρειας ή του Νομού της Υπηρεσίας του, εισάγεται σ’ αυτά για νοσηλεία υποχρεωτικά την επομένη ή μεθεπομένη μέρα της παρουσίασής του και παράδοσης του φύλλου πορείας του στην Υπηρεσία του άρθρ. 45 του παρόντος διατάγματος. Σελ.  24,9204(α) Τεύχος 1337 Σελ. 14 4.Οαν ο ασθενής δεν εισαχθεί για νοσηλεία μέσα στην προθεσμία της προηγούμενης παραγράφου σε νοσοκομείο ή ιδιωτική κλινική της προτίμησής του, τότε την 08.00 ώρα της επομένης της λήξης της προθεσμίας αυτής παρουσιάζεται στην ίδια Υπηρεσία η οποία και μεριμνά για την αυθημερόν εισαγωγή του σε νοσοκομείο της περιοχής της ή στρατιωτικό νοσοκομείο και ενημερώνει ταυτόχρονα τις αρμόδιες Υπηρεσίες». Οι μέσα σε «» παρ 3 και 4 αντικαταστάθηκαν ως άνω από το άρθρ. 18 του Π.Δ. 16/21-25 Ιαν. 1995 ΦΕΚ Α΄ 7. 5.Σε περίπτωση που ο ασθενής, ενώ κινείται με φύλλο πορείας ή τελεί σε άδεια, εισάγεται έκτακτα σε οποιοδήποτε νοσοκομείο ή ιδιωτική κλινική, οφείλει να ειδοποιεί αμέσως ο ίδιος ή με τους οικείους του ή μέσω του νοσοκομείου, την επιτόπια Αστυνομική Υπηρεσία. Με τον ίδιο τρόπο ειδοποιείται η Υπηρεσία του ασθενή στην περίπτωση που αυτός εισάγεται σε νοσοκομείο ή κλινική της περιοχής που υπηρετεί.  4.ΑΑ.αα.1 Υγειονομική Υπηρεσία Ελληνικής Αστυνομίας   1015 «6.Για το χρόνο που μεσολαβεί από την αναχώρηση του ασθενή με Φ.Π. και μέχρι την εισαγωγή του σε νοσοκομείο ή κλινική καθώς και τον πραγματικό χρόνο που διανύεται για την επιστροφή του στην Υπηρεσία, που οργανικά ανήκει, ο ασθενής λογίζεται ελεύθερος υπηρεσίας». Η μέσα σε «  »παρ. 6 αντικαταστάθηκε ως άνω από το άρθρ. 18 του Π.Δ. 16/21-25 Ιαν. 1995 (ΦΕΚ Α΄ 7). Ειδικές περιπτώσεις νοσηλείας Άρθρ.43.-Για το αστυνομικό προσωπικό, που εξέρχεται από την Υπηρεσία, λόγω σοβαρών τραυματικών ή άλλων παθήσεων και δεν συνταξιοδοτείται εφαρμόζεται η διάταξη της παρ. 5 του άρθρ. 38 του Νόμ. 1481/1984. Νοσηλεία αστυνομικού προσωπικού στο εξωτερικό Άρθρ.44.-Για τη θεραπεία αστυνομικού στο εξωτερικό εφαρμόζεται η διάταξη της παρ. 7 του άρθρ. 38 του Νόμ. 1481/1984. Αρμοδιότητες Υπηρεσιών σε περίπτωση ασθένειας προσωπικού Άρθρ.45.-1.Το Τμήμα Διοικητικού των Κεντρικών Ιατρείων Αθηνών-Πειραιά και Θεσσαλονίκης και οι Αστυνομικές Διευθύνσεις των Νομών, σε περίπτωση ασθένειας προσωπικού έχουν τις εξής αρμοδιότητες: α.Ελέγχουν την πληρότητα των δικαιολογητικών του ασθενή, ο οποίος παρουσιάζεται σε αυτές και προσκολλάται στην δύναμή τους, παράλληλα δε ενημερώνουν τις αρμόδιες Υπηρεσίες της Αστυνομίας. β.Παραπέμπουν αυθημερόν ή την επόμενη εργάσιμη ημέρα τον ασθενή, αν πρόκειται να εισαχθεί σε στρατιωτικό νοσοκομείο, στον υπηρεσιακό γιατρό, για εξέταση και λήψη του σχετικού εισιτηρίου, το οποίο και θεωρούν. γ.Γνωστοποιούν στον ασθενή, αν πρόκειται να εισαχθεί σε μη στρατιωτικό νοσοκομείο ή κλινική της προτίμησής του, το περιεχόμενο των διατάξεων του άρθρ. 42 παρ. 3 του παρόντος Δ/τος και όταν γίνει η εισαγωγή, ενημερώνουν τον υπηρεσιακό γιατρό. Αν ο ασθενής δεν εισαχθεί σε νοσηλευτικό ίδρυμα της προτίμησής του, τότε εφαρμογή έχει η  διάταξη του άρθρ. 42 παρ. 4 του παρόντος. Σε περίπτωση που ο ασθενής πρόκειται, ύστερα από γνωμάτευση του υπηρεσιακού γιατρού, να υποβληθεί σε ειδικές εξετάσεις, οι οποίες δεν μπορούν να γίνουν στην περιφέρεια της Υπηρεσίας  του ή του νομού, απαλλάσσεται από την εκτέλεση της υπηρεσίας μέχρι δύο τετραήμερα μετά από γνωμάτευση του υπηρεσιακού γιατρού του τόπου διενέργειας των εξετάσεων. δ.Παρακολουθούν τους ασθενείς της περιφέρειάς τους σε όλη τη διάρκεια της νοσηλείας τους και ενημερώνονται για την πορεία της ασθένειας και της θεραπείας. 2.Σε περίπτωση έκτακτης εισαγωγής ασθενή σε στρατιωτικό ή άλλο νοσοκομείο ή ιδιωτική κλινική, οι Υπηρεσίες αυτές μόλις πληροφορηθούν από τον ίδιο τον ασθενή την εισαγωγή του, προβαίνουν στις εξής ενέργειες: α.Αναφέρουν με σήμα στη Διεύθυνση προσωπικού της Γενικής Γραμματείας Δημόσιας Τάξης την έκτακτη εισαγωγή του ασθενή, του οποίου και διατάσσεται η προσκόληση στην δύναμή τους. β.Ενημερώνουν με σήμα, τόσο τον υπηρεσιακό γιατρό, όσο και την Υπηρεσία του ασθενή από την οποία ζητούν την άμεση αποστολή του βιβλιαρίου νοσηλείας και του ατομικού δελτίου ασθενειών ή αντιγράφου αυτού. γ.Μεριμνούν για την έγκριση της έκτακτης εισαγωγής από τον υπηρεσιακό γιατρό και την έκδοση της σχετικής απόφασης του Υπουργείου Υγείας, Πρόνοιας και Κοινωνικών Ασφαλίσεων, εφόσον ο ασθενής έχει εισαχθεί σε κλινική ή άλλο νοσηλευτικό ίδρυμα και απαιτείται η παραπάνω απόφαση. «3.Ο ασθενής, μετά την έξοδό του από οποιοδήποτε νοσηλευτικό ίδρυμα παρουσιάζεται αυθημερόν και παραδίδει το εξιτήριο στην οικεία Υπηρεσία της παρ. 1 του παρόντος άρθρου. Σε περίπτωση που η αυτοπρόσωπος παρουσίαση του ασθενή είναι ανέφικτη για σοβαρούς λόγους υγείας, τότε το εξιτήριο προσκομίζεται στην ανωτέρω Υπηρεσία από τους οικείους του. Η Υπηρεσία αφού ενημερώσει με σήμα όλες τις Υπηρεσίες που είχαν λάβει γνώση της εισόδου του στο Νοσηλευτικό Ίδρυμα με την επιφύλαξη της παρ. 4 του άρθρ. 38 του παρόντος, παραπέμπει τον ασθενή στον Υπηρεσιακό γιατρό, σύμφωνα με την διάταξη της παρ. 3 του άρθρ. 38 του παρόντος, ο οποίος γνωματεύει αν ο ασθενής μπορεί να εκτελέσει  υπηρεσία ή αν πρέπει να αφεθεί ελεύθερος υπηρεσίας ή να παραπεμφθεί στην Επιτροπή Αναρρωτικών Αδειών και ειδικότερα: α.Αν κριθεί ικανός να αναλάβει υπηρεσία, διατάσσει την άμεση αναχώρησή του για την Υπηρεσία που υπηρετεί και ενεργεί σχετική εγγραφή στο φύλλο πορείας. (Αντί για τη σελ. 24,9205(β) Σελ.  24,9205(γ) Τεύχος 1337 Σελ. 15 Υγειονομική Υπηρεσία Ελληνικής Αστυνομίας 4.ΑΑ.αα.1   1016 β.Αν αφεθεί ελεύθερος υπηρεσίας εφαρμόζονται τα αναφερόμενα στο άρθρ. 36 παρ. 2 του παρόντος. γ. Αν ο υπηρεσιακός γιατρός γνωματεύσει για χορήγηση αναρρωτικής άδειας, τότε η Υπηρεσία παραπέμπει τον ασθενή στην Επιτροπή Αναρρωτικών Αδειών , η οποία συνέρχεται τρεις (3) φορές την εβδομάδα και αποφαίνεται για τη χορήγηση της άδειας στην πρώτη συνεδρίασή της από την έξοδο του ασθενή από το νοσηλευτικό ίδρυμα. Σε περίπτωση που η άδεια εγκριθεί τότε αυτή χορηγείται κατά τις διατάξεις του Κανονισμού αδειών του προσωπικού της Ελληνικής Αστυνομίας. Μετά τη λήξη της άδειας ο ασθενής παρουσιάζεται στην Υπηρεσία του, εκτός αν η Επιτροπή έχει γνωματεύσει διαφορετικά. Σε περίπτωση όμως που η Επιτροπή δεν εγκρίνει τη χορήγηση αναρρωτικής άδειας, αλλά γνωματεύσει να παραμείνει ελεύθερος υπηρεσίας, ο ασθενής μπορεί να διανύσει αυτόν, τον εκτός υπηρεσίας χρόνο, σύμφωνα με τις διατάξεις του άρθρ. 38 του παρόντος». Η μέσα σε «  » παρ. 3 αντικαταστάθηκε  ως άνω από το άρθρ. 19 του Π.Δ. 16/21-25 Ιαν. 1995 (ΦΕΚ Α΄ 7). 4.Όταν ανακύψει θέμα έκτακτης μεταφοράς με αεροπλάνο ή πλοίο, βαριά ασθενούς, η Υπηρεσία του ειδοποιεί, με κατεπείγον σήμα, το Κεντρικό Ιατρείο Αθηνών, Πειραιά ή Θεσσαλονίκης ή τον υπηρεσιακό γιατρό κατά περίπτωση, για την παραλαβή του ασθενή. Παράλληλα, ειδοποιεί για την ανάλογη προετοιμασία το νοσοκομείο για το οποίο προορίζεται ο ασθενής, καθώς και την οικεία υπηρεσία της παρ. 1 του παρόντος άρθρου του τόπου προορισμού για τις δικές της ενέργειες. 5.Οι αρμοδιότητες των Υπηρεσιών της παρ. 1 του παρόντος άρθρου ασκούνται και από τους αξιωματικούς διοικητές ή προϊσταμένους Υπηρεσιών, για το προσωπικό τους που νοσηλεύεται στην περιοχή τους και σε ό,τι αφορά την ενημέρωση των προϊσταμένων Υπηρεσιών για την είσοδο και έξοδο σε στρατιωτικό ή μη νοσοκομείο ή κλινική, την παρακολούθηση της πορείας της ασθένειας των νοσηλευομένων και την παραπομπή τους στις επιτροπές αναρρωτικών αδειών. 6.Τις αρμοδιότητες του άρθρου αυτού έχουν και οι διοικητές ή προϊστάμενοι Υπηρεσιών για το προσωπικό των Υπηρεσιών τους που ασθενεί και έχει ανάγκη νοσηλείας. Σελ.  24,9206(γ) Τεύχος 1337 Σελ. 16 ΤΜΗΜΑ Γ΄ ΥΓΕΙΟΝΟΜΙΚΕΣ ΕΠΙΤΡΟΠΕΣ ΚΕΦΑΛΑΙΟ Α΄ ΓΕΝΙΚΕΣ ΔΙΑΤΑΞΕΙΣ Σύσταση υγειονομικών επιτροπών Άρθρ.46.-1.Στην Ελληνική Αστυνομία συνιστώνται οι εξής υγειονομικές επιτροπές: α.Επιτροπές αναρρωτικών αδειών. β.Επιτροπές κατάταξης. γ.Ανώτατατη Υγειονομική Επιτροπή (Α.Υ.Ε.). δ.Αναθεωρητική Υγειονομική Επιτροπή (Α.Θ.Υ.Ε.). 2.Έργο των υγειονομικών επιτροπών είναι η εξέταση του αστυνομικού προσωπικού και η γνωμάτευση για την σωματική ικανότητα ή την υγειονομική κατάσταση αυτού, σύμφωνα με τις ισχύουσες διατάξεις. Γνωματεύσεις υγειονομικών επιτροπών Άρθρ.47.-1.Οι υγειονομικές επιτροπές συνεδριάζουν στην έδρα τους και γνωματεύουν για τις υποθέσεις που παραπέμπονται σ’ αυτές. Οι γνωματεύσεις αυτών στηρίζονται στα εξής κυρίως στοιχεία: α.Στην προσωπική αντίληψη των μελών τους που διαμορφώνεται ύστερα από την εξέταση του παραπεμπόμενου. Αν όμως ο τελευταίος αδυνατεί για λόγους υγείας να παρουσιασθεί αυτοπροσώπως, η επιτροπή γνωματεύει με βάση την αιτιολογημένη για το σκοπό αυτό έκθεση του αρμόδιου υπηρεσιακού γιατρού. β.Στις γνωματεύσεις στρατιωτικών ή άλλων νοσοκομείων, νοσηλευτικών ιδρυμάτων ή κλινικών που νοσηλεύτηκε παραπεμπόμενος. γ.Σε γνωματεύσεις ή γνώμες ειδικών υγειονομικών αξιωματικών της Ελληνικής Αστυνομίας, στρατιωτικών ή ιδιωτών γιατρών. 4.ΑΑ.αα.1 Υγειονομική Υπηρεσία Ελληνικής Αστυνομίας   1017 δ.Στις σχετικές διαγνώσεις που σημειώνονται στα ατομικά δελτία ασθενειών, τα βιβλιάρια ιατροφαρμακευτικής περίθαλψης ή το φύλλο νοσηλείας του παραπεμπόμενου. 2.Σε περίπτωση που οι υγειονομικές επιτροπές αδυνατούν να μορφώσουν γνώμη από τα παραπάνω στοιχεία, μπορούν να αποφασίζουν την εισαγωγή ή επανεισαγωγή του παραπεμπόμενου σε νοσοκομείο ή την παραπομπή του για ειδική εξέταση, ώστε να είναι σε θέση να αιτιολογήσουν πλήρως τη γνωμάτευσή τους. «3.Οι υγειονομικές επιτροπές, συνεκτιμώντας τα παραπάνω στοιχεία, αποφασίζουν και διατυπώνουν τη γνώμη τους, για τη σωματική ικανότητα των εξεταζομένων με βάση τους πίνακες νοσημάτων, παθήσεων και βλαβών κατά τις ισχύουσες κάθε φορά για το στρατό ξηράς διατάξεις και ειδικότερα: α. Η σωματική ικανότητα των ιδιωτών υποψηφίων των αστυνομικών σχολών εξετάζεται και κρίνεται με βάση τα νοσήματα, παθήσεις και βλάβες του Γενικού Πίνακα του Π.Δ. 426/1984, όπως αυτός εφαρμόζεται για τους υποψηφίους του Τμήματος ΄Οπλων της Στρατιωτικής Σχολής Ευελπίδων, ενώ η σωματική ικανότητα των προερχομένων από το Σώμα της Ελληνικής Αστυνομίας εξετάζεται και κρίνεται με βάση τα νοσήματα, παθήσεις και βλάβες του Ειδικού Πίνακα του ιδίου Προεδρικού Διατάγματος, όπως αυτός εφαρμόζεται για το μόνιμο προσωπικό του στρατού ξηράς. β. Η σωματική ικανότητα των υποψηφίων, που κατατάσσονται ως αξιωματικοί ειδικών καθηκόντων, εξετάζεται και κρίνεται με βάση τα νοσήματα, παθήσεις και βλάβες του Γενικού Πίνακα του Π.Δ. 426/1984, όπως αυτός εφαρμόζεται για τους κατατασσόμενους στο στρατό ξηρά Πτυχιούχους Ανωτάτων Σχολών.» Η παρ. 3 αντικαταστάθηκε ως άνω από το άρθρ. 4 Π.Δ. 34/7-12 Φεβρ. 1996 (ΦΕΚ Α’ 24). 4.Οι αποφάσεις των υγειονομικών επιτροπών λαμβάνονται κατά πλειοψηφία, ύστερα από φανερή ψηφοφορία των μελών, αρχίζοντας από το νεώτερο μέλος που εκτελεί χρέη εισηγητή. Ειδικά για την Α.Υ.Ε., σε περίπτωση ισοψηφίας υπερισχύει η ψήφος του προέδρου. Κοινοποίηση-διάκριση αποφάσεων Άρθρ.48.-1.Οι αποφάσεις των υγειονομικών επιτροπών κοινοποιούνται στην Υπηρεσία που παραπέμπει τον κρινόμενο, καθώς και στον ίδιο τον κρινόμενο. Η κοινοποίηση στον τελευταίο γίνεται αυθημερόν. «2.Οι αποφάσεις της Ανωτάτης Υγειονομικής Επιτροπής διακρίνονται σε αναθεωρήσιμες και μη. α.Αναθεωρήσιμες είναι οι αποφάσεις που αφορούν στην κρίση της σωματικής ικανότητας του προσωπικού της Ελληνικής Αστυνομίας, για μεταβολή της υπηρεσιακής καταστάσεώς τους κατά την σταδιοδρομία τους στο Σώμα, στη χορήγηση μακράς αναρρωτικής άδειας, στη μετάβαση στην αλλοδαπή για ειδική νοσηλεία και στην εφαρμογή των εκάστοτε ισχυουσών διατάξεων για προσδιορισμό ποσοστών αναπηρίας ή άλλων συνταξιοδοτικών διατάξεων, όταν απασχολούν την Ανωτάτη Υγειονομική Επιτροπή (Α.Υ.Ε.). β.Μη αναθεωρήσιμες είναι οι αποφάσεις που αφορούν την κρίση της, από υγειονομικής πλευράς, καταλληλότητας υποψηφίων της Σχολής Αξιωματικών της Ελληνικής Αστυνομίας, των ιδιωτών που κατατάσσονται στην Ελληνική αστυνομία ως αξιωματικοί ή ως βοηθητικό προσωπικό ειδικών καθηκόντων, καθώς και κάθε άλλη περίπτωση. γ.Οι μεν αναθεωρήσιμες υπόκεινται σε προσφυγή ενώπιον της Αναθεωρητικής Επιτροπής (Α.Θ.Υ.Ε.) κατά τις διατάξεις του άρθρ. 63 του παρόντος, οι δε μη αναθεωρήσιμες καθώς και οι αποφάσεις της Α.Θ.Υ.Ε. είναι οριστικές και υποχρεωτικές για την Υπηρεσία και τον ενδιαφερόμενο με την επιφύλαξη των διατάξεων του άρθρ. 6 παρ. 3 του Ν.Δ. 343/1969 και άρθρ. 9 παρ. 2 του Νόμ. 1339/1983. 3.Πρόεδρος ή μέλος υγειονομικής επιτροπής που έχει λάβει μέρος σε κατώτερες επιτροπές, κατά απόφασης των οποίων ασκήθηκε προσφυγή, δεν επιτρέπεται επί ποινή ακυρότητας, να συμμετέχει στην Υγειονομική Επιτροπή που εξετάζει την προσφυγή». Οι μέσα σε «» παρ. 2 και 3 αντικαταστάθηκαν ως άνω από το άρθρ. 20 του Π.Δ. 16/21-25 Ιαν. 1995 ΦΕΚ Α΄ 7. 4.Οι αποφάσεις των υγειονομικών επιτροπών λαμβάνονται κατά πλειοψηφία, ύστερα από φανερή ψηφοφορία των μελών, αρχίζοντας από το νεώτερο μέλος που εκτελεί χρέη εισηγητή. Ειδικά για την Α.Υ.Ε., σε περίπτωση ισοψηφίας υπερισχύει η ψήφος του προέδρου. ΚΕΦΑΛΑΙΟ Β΄ ΕΠΙΤΡΟΠΕΣ ΑΝΑΡΡΩΤΙΚΩΝ ΑΔΕΙΩΝ Λειτουργία-Συγκρότηση επιτροπών αναρρωτικών αδειών Άρθρ.49.-1.Οι επιτροπές αναρρωτικών αδειών είναι τριμελείς και λειτουργούν ανά μία, αντίστοιχα, στα Κεντρικά Ιατρεία Αθήνας Πειραιά και Θεσσαλονίκης, καθώς και στις έδρες των Αστυνομικών Διευθύνσεων. (Αντί για τη σελ. 24,9207) Σελ.  24,9207(α) Τεύχος 1337 Σελ. 17 Υγειονομική Υπηρεσία Ελληνικής Αστυνομίας 4.ΑΑ.αα.1   1018 2.Οι επιτροπές αναρρωτικών αδειών Αθήνας Πειραιά και Θεσσαλονίκης συγκροτούνται με διαταγή του Διευθυντή της Διεύθυνσης Υγειονομικού και αποτελούνται από ένα υγειονομικό Αστυνομικό Διευθυντή ή Υποδιευθυντή ή Αστυνόμο Α΄, ως πρόεδρο και δύο υγειονομικούς αξιωματικούς ως μέλη. Οι παραπάνω επιτροπές έχουν εξάμηνη θητεία και τα μέλη τους αναπληρώνονται από τα οριζόμενα στη διαταγή ισάριθμα αναπληρωματικά μέλη. 3.Οι επιτροπές αναρρωτικών αδειών που λειτουργούν στις έδρες των Αστυνομικών Διευθύνσεων, συγκροτούνται με διαταγή του οικείου Διευθυντή της Αστυνομικής Διεύθυνσης και αποτελούνται από τον Υποδιευθυντή της Διεύθυνσης ή το νόμιμο αναπληρωτή του, ως πρόεδρο, το Διευθυντή της Υγειονομικής Υπηρεσίας του νομού ή το νόμιμο αναπληρωτή του, καθώς και τον υπηρεσιακό γιατρό, ως μέλη. Σε περίπτωση που δεν λειτουργεί Υγειονομική Υπηρεσία, ως μέλος της επιτροπής μπορεί να ορίζεται ο κοινοτικός γιατρός ή γιατρός άλλης Υγειονομικής Υπηρεσίας της έδρας. Επίσης, αν δεν είναι δυνατή ή συγκρότηση της επιτροπής από τρία μέλη τότε, μπορεί να συγκροτείται από δύο και συγκεκριμένα από τον Υποδιευθυντή της Διεύθυνσης ή το νόμιμο αναπληρωτή του και τον υπηρεσιακό γιατρό. «4.Ο Πρόεδρος της Επιτροπής, μπορεί σε ειδικές περιπτώσεις, να καλεί επιπρόσθετα για συμμετοχή στην Επιτροπή, χωρίς ψήφο, και άλλους γιατρούς τους οποίους συμβουλεύεται σε θέματα της ειδικότητάς τους». Η μέσα σε «» παρ. 4 αντικαταστάθηκε ως άνω από την παρ. 1 του άρθρ. 21 του Π.Δ.16/21-25 Ιαν. 1995 ΦΕΚ Α’ 7. «5.Οι Υπηρεσίες, που βρίσκονται εκτός της έδρας λειτουργίας της Επιτροπής Αναρρωτικών Αδειών της παρ. 3 του παρόντος, χορηγούν στους ασθενείς τους, φύλλο πορείας για να παρουσιασθούν σ’ αυτή στη συγκεκριμένη πρώτη συνεδρίασή της από την ημέρα που ο υπηρεσιακός γιατρός έθεσε επί του ατομικού δελτίου ασθενειών ένδειξη αναρρωτικής άδειας καθώς και για  την επιστροφή στη θέση τους.  Οι ημέρες που παρεμβάλλονται από την εξέταση του ασθενή από τον υπηρεσιακό γιατρό μέχρι και την ημέρα εξέτασής του από την Επιτροπή Αναρρωτικών Αδειών θεωρούνται ως χρόνος ελεύθερος υπηρεσίας. Σελ.  24,9208(α) Τεύχος 1337 Σελ. 18 6.Το προσωπικό των Επιτροπών Αναρρωτικών Αδειών ανήκει οργανικά και διοικητικά στην Υπηρεσία που λειτουργεί η Επιτροπή αυτή. Οι μέσα σε «» παρ. 5 και 6 προστέθηκαν από την παρ. 2 του άρθ. 21 του Π.Δ. 16/21-25 Ιαν. 1995 (ΦΕΚ Α΄ 7). Παραπομπή στις επιτροπές αναρρωτικών αδειών Άρθρ.50.-1.Στις Επιτροπές αναρρωτικών αδειών παραπέμπονται: α.Όσοι νοσηλεύτηκαν σε οποιοδήποτε νοσηλευτικό ίδρυμα, ύστερα από γνωμάτευση υπηρεσιακού γιατρού. β.Όσοι έχουν ανάγκη παράτασης της αναρρωτικής τους άδειας, λόγω μη αποθεραπείας, σύμφωνα με γνωμάτευση του υπηρεσιακού γιατρού. γ.Όσοι πάσχουν από πάθηση για την αποθεραπεία της οποίας είναι αναγκαία η χορήγηση αναρρωτικής άδειας, χωρίς να απαιτείται η νοσηλεία σε νοσοκομείο, ύστερα από γνωμάτευση υπηρεσιακού γιατρού. δ.Έγκυες γυναίκες, οι οποίες αδυνατούν, λόγω απειλούμενης αποβολής του κυοφορούμενου, να μετακινηθούν και δεν απαιτείται νοσηλεία τους σε νοσοκομείο ή κλινική. Η παραπομπή τους στην επιτροπή γίνεται ύστερα από γνωμάτευση του θεράποντα γυναικολόγου γιατρού. Η άδεια κύησης και λοχείας δεν θεωρείται ως αναρρωτική και χορηγείται σύμφωνα με τις διατάξεις που διέπουν τη χορήγηση των αδειών στο προσωπικό της Ελληνικής Αστυνομίας. 4.ΑΑ.αα.1 Υγειονομική Υπηρεσία Ελληνικής Αστυνομίας   1019 «ε.Όσοι εμπίπτουν στις διατάξεις του άρθρ. 56 του παρόντος». Το μέσα σε «  »εδάφ. ε προστέθηκε από την παρ. 1 του άρθρ. 22 του Π.Δ. 16/21-25 Ιαν. 1995 (ΦΕΚ Α΄ 7). «2.Η παραπομπή στις Επιτροπές Αναρρωτικών Αδειών γίνεται από την Υπηρεσία που ανήκει οργανικά ο ασθενής ή από την Υπηρεσία στην οποία έχει προσκολληθεί για νοσηλεία ή άλλο λόγο ή από την τοπική Υπηρεσία σε περίπτωση αδυναμίας μετακινήσεώς του, όταν βρίσκεται εκτός της περιφέρειας της Υπηρεσίας του». Η παρ. 2 αντικαταστάθηκε ως άνω από την παρ. 2 του άρθρ. 22 του Π.Δ. 16/21-25 Ιαν. 1995 (ΦΕΚ Α΄ 7). 3.Οι παραπάνω επιτροπές, με βάση την ένδειξη παραπομπής, εξετάζουν τον ασθενή και αποφαίνονται με αιτιολογημένη γνωμάτευσή τους για τη χορήγηση ή μη της αναρρωτικής άδειας, καθορίζοντας ταυτόχρονα τη διάρκεια και τον τόπο διάνυσής της. Η σχετική γνωμάτευση διαβιβάζεται στην Υπηρεσία που είχε παραπέμψει τον ασθενή. 4.Οι αναρρωτικές άδειες χορηγούνται συνολικά και όχι τμηματικά. Επίσης δεν επιτρέπεται η διακοπή τους, ούτε η μείωσή τους από τους διοικητές αξιωματικούς. Σε περίπτωση που αυτός που διανύει αναρρωτική άδεια εισαχθεί σε οποιοδήποτε νοσοκομείο ή κλινική γίνεται ακύρωση του υπόλοιπου της αναρρωτικής του άδειας και αν απαιτείται νέα τέτοια άδεια, ακολουθείται η ίδια όπως παραπάνω διαδικασία παραπομπής στις επιτροπές αναρρωτικών αδειών. Αν όμως ο ασθενής που βρίσκεται σε αναρρωτική άδεια επιθυμεί να τη διακόψει και να αναλάβει υπηρεσία, παραπέμπεται στην επιτροπή των αναρρωτικών αδειών του τόπου χορήγησης ή διάνυσης της άδειας. Η Επιτροπή, αφού εξετάσει τον παραπεμπόμενο, γνωματεύει αν η κατάσταση της υγείας του επιτρέπει ή μη την ανάληψη της υπηρεσίας. «5.Σε περίπτωση που οι Επιτροπές αναρρωτικών Αδειών θέσουν ένδειξη παραπομπής στην Α.Υ.Ε. τότε ενεργούν περαιτέρω σύμφωνα με τις διατάξεις της παρ. 2 του άρθρ. 57 του παρόντος. 6.Οι αναρρωτικές άδεις αρχίζουν από την επομένη της έγκρισής τους από τις Επιτροπές Αναρρωτικών Αδειών, ο δε νόμιμα παρεμβαλλόμενος χρόνος από την εξέταση από τον υπηρεσιακό για το μέχρι και την εξέταση από την Ε.Α.Α. θεωρείται χρόνος ελεύθερος υπηρεσίας. 7.Κατά την παραπομπή στην Επιτροπή Αναρρωτικών Αδειών οι παραπέμπουσες Υπηρεσίες υποχρεούνται να αποστέλλουν σ’ αυτές με τον ασθενή, ή, σε περίπτωση αδυναμίας κινήσεώς του, με τους οικείους του ή υπηρεσιακά: α)Το παραπεμπτικό τους έγγραφο, β)το τηρούμενο από τον ασθενή δελτίο ασθενειών του και για όσους δεν  έχουν αντίγραφο φύλλου μητρώου τους, γ)το παραπεμπτικό σημείωμα (γνωμάτευση) του υπηρεσιακού γιατρού, δ)καταστάσεις από τις οποίες να φαίνονται οι κατά την τελευταία διετία και τετραετία αποχές του ασθενή από την Υπηρεσία για λόγους υγείας, ε)το βιβλιάριο ιατροφαρμακευτικής τους περίθαλψης και στ) κάθε άλλο στοιχείο σχετικά με την πάθησή του, όπως εξιτήριο νοσοκομείου ή κλινικής, ακτινογραφίες, γνωματεύσεις άλλων γιατρών για διευκόλυνση του ίδιου και της επιτροπής στην κρίση της. 8.Για όσους παραπέμπονται στην Επιτροπή Αναρρωτικών Αδειών, κατ’ εφαρμογή του Π.Δ. 44/1991 πρέπει να αποστέλλονται, επί πλέον των προαναφερομένων, στη προηγούμενη παράγραφο,, στοιχείων, αντίγραφο του φύλλου πορείας της μετάθεσής του καθώς και της διαταγής μετάθεσής του. Όλα τα ανωτέρω στοιχεία πρέπει να συγκεντρωθούν από την παραπέμπουσα στην Ε.Α.Α Υπηρεσία πριν τη διακίνηση των ατομικών εγγράφων του παραπεμπομένου». Οι παρ. 5, 6, 7 και 8 προστέθηκαν από την παρ. 3 του άρθρ. 22 του Π.Δ. 16/21-25 Ιαν. 1995 (ΦΕΚ Α΄ 7). Αρμοδιότητες Επιτροπών αναρρωτικών αδειών Άρθρ.51.-1.Οι επιτροπές αναρρωτικών αδειών έχουν την αρμοδιότητα να χορηγούν στο προσωπικό της Ελληνικής Αστυνομίας, που πάσχει από μία ή περισσότερες ιάσιμες παθήσεις, τις εξής αναρρωτικές άδειες: α.Μέχρι 60 ημέρες αρχικά. β.Μέχρι 30 ημέρες ακόμα σε περίπτωση μη αποθεραπείας ή άλλης ασθένειας. γ.Σε περίπτωση που η πάθηση του ασθενή απαιτεί την παραμονή του σε αναρρωτική άδεια πέραν του χρόνου των ενενήντα ημερών, μπορεί να χορηγηθεί αναρρωτική άδεια συνολικά μέχρι 180 ημέρες, υπό την προϋπόθεση ότι εντός της τελευταίας διετίας οι κάθε είδους αποχές, συνέχεια ή τμηματικά, από την υπηρεσία για λόγους ασθενείας δεν υπερβαίνουν το εξάμηνο. 2.Η αναρρωτική άδεια μπορεί να διανυθεί και στην αλλοδαπή ύστερα από έγκριση της αρμόδιας Υπηρεσίας, σύμφωνα με τις ισχύουσες διατάξεις για τις άδειες του προσωπικού της Ελληνικής Αστυνομίας.  «3.Οι Επιτροπές Αναρρωτικών Αδειών, είναι σε κάθε περίπτωση, το μόνο αρμόδιο όργανο να θέτει ένδειξη παραπομπής στην Α.Υ.Ε., πλην των περιπτ. ε΄, ζ΄ και ι΄ του άρθρ. 55 του παρόντος. Η μέσα σε «» παρ. 3 προστέθηκε από το άρθρ. 23 του Π.Δ. 16/21-25 Ιαν. 1995 (ΦΕΚ Α΄ 7). (Αντί για τη σελ. 24,9209(β) Σελ.  24,9209(γ) Τεύχος 1337 Σελ. 19 Υγειονομική Υπηρεσία Ελληνικής Αστυνομίας 4.ΑΑ.αα.1   1020 ΚΕΦΑΛΑΙΟ Γ΄ ΕΠΙΤΡΟΠΕΣ ΚΑΤΑΤΑΞΗΣ «Λειτουργία-Συγκρότηση Άρθρ.52.-1.Οι Επιτροπές Κατάταξης είναι τριμελείς και λειτουργούν στα Κεντρικά Ιατρεία Αθήνας και Θεσ/νίκης, αλλά και σε άλλες πόλεις της χώρας, ανάλογα με τις υπηρεσιακές ανάγκες. 2.Οι Επιτροπές Κατάταξης συγκροτούνται με απόφαση του Αρχηγού της Ελληνικής Αστυνομίας, ύστερα από πρόταση του Διευθυντού της Διεύθυνσης Υγειονομικού/Υ.Δ.Τ. και αποτελούνται από 3 υγειονομικούς αξιωματικούς οποιουδήποτε βαθμού με ισάριθμους αναπληρωματικούς. Πρόεδρος είναι ο αρχαιότερος, με αναπληρωτή του τον ανώτερο ή τον αρχαιότερο υγειονομικό αξιωματικό από τα τακτικά ή αναπληρωματικά μέλη. Κατ’ εξαίρεση ως μέλη των Επιτροπών Κατάταξης μπορεί, ανάλογα με τις υπηρεσιακές ανάγκες, να ορίζονται και υγειονομικοί αξιωματικοί των Ενόπλων Δυνάμεων, του Πυροσβεστικού Σώματος ή γιατροί του Ε.Σ.Υ., ύστερα από πρόταση των αρμοδίων Δ/νσεων των οικείων Υπουργείων ή Νομαρχιών. 3.Οι Επιτροπές Κατάταξης Αθηνών και Θεσ/νίκης λειτουργούν σε μόνιμη βάση και έχουν εξάμηνη θητεία. Οι επιτροπές των υπολοίπων πόλεων συγκροτούνται με τον ίδιο τρόπο όταν συντρέχει περίπτωση και για όσο χρόνο απαιτεί η εκπλήρωση του σκοπού της συγκρότησής τους, εκτός αν διαταχθεί η λειτουργία τους σε μόνιμη βάση, οπότε η θητεία τους είναι εξάμηνη. Κατά τον ίδιο τρόπο μπορεί να λειτουργήσουν περισσότερες από μία Επιτροπές σε Αθήνα και Θεσσαλονίκη, προκειμένου ειδικότερα να ενεργήσουν τις υγειονομικές προκαταρκτικές εξετάσεις των υποψηφίων αξιωματικών και αστυφυλάκων, οι οποίες είναι κοινές και για τις δύο σχολές. 4.Οι Επιτροπές Κατάταξης καθώς και το διοικητικό προσωπικό υπάγονται διοικητικά στις Υπηρεσίες που λειτουργούν ή στις Αστυνομικές Διευθύνσεις των Νομών». Το άρθρ. 52 αντικαταστάθηκε ως άνω από το άρθρ. 24 του Π.Δ. 16/21-25 Ιαν. 1995 ΦΕΚ Α΄ 7. «Αρμοδιότητες των επιτροπών κατάταξης Άρθρ.53.-Οι Επιτροπές Κατάταξης έχουν τις εξής αρμοδιότητες: α.Εξετάζουν και αποφαίνονται σε πρώτο και τελευταίο βαθμό για τη σωματική ικανότητα και καταλληλότητα   από   υγειονομικής   πλευράς των  Σελ.  24,9210(γ) Τεύχος 1337 Σελ. 20 ιδιωτών υποψηφίων Αξιωματικών και Αστυφυλάκων, και όσων κατατάσσονται για πρώτη φορά στην Αστυνομία και για την κρίση τους αυτή δεν είναι αρμόδια η Ανωτάτη Υγειονομική Επιτροπή. β.Εξετάζουν και αποφαίνονται σε πρώτο και τελευταίο βαθμό, για τη σωματική ικανότητα και καταλληλότητα από υγειονομικής πλευράς όσων πρόκειται να προσληφθούν σύμφωνα με το άρθρ. 19 του Νόμ. 1339/1983, ως προσωπικό ασφαλείας, ή ως πρόσθετοι αστυφύλακες, καθώς και των υποψηφίων οδηγών υπηρεσιακών οχημάτων. Το άρθρ. 53 αντικαταστάθηκε ως άνω από το άρθρ. 25 του Π.Δ. 16/21-25 Ιαν. 1995 (ΦΕΚ Α΄ 7). ΚΕΦΑΛΑΙΟ Δ΄ ΑΝΩΤΑΤΗ ΥΓΕΙΟΝΟΜΙΚΗ ΕΠΙΤΡΟΠΗ (ΑΥΕ) «Λειτουργία-Σύνθεση ΑΥΕ Άρθρ.54.-1.Η Ανωτάτη Υγειονομική Επιτροπή (Α.Υ.Ε.) της Ελληνικής Αστυνομίας λειτουργεί στην Αθήνα και συγκροτείται από 4 τακτικά και ισάριθμα αναπληρωματικά μέλη ως εξής: α.Από τον Υποδιευθυντή της Δ/νσης Υγειονομικού/Υ.Δ.Τ., ως Πρόεδρο με αναπληρωτή τον ανώτερο ή αρχαιότερο υγειονομικό αξιωματικό από τα τακτικά ή αναπληρωματικά μέλη. β.Από 3 ανώτερους υγειονομικούς αξιωματικούς, ως μέλη. 2.Ένας βαθμοφόρος γενικών καθηκόντων ή πολιτικός υπάλληλος ορίζεται, ως γραμματέας της επιτροπής με τον αναπληρωτή του. 4.ΑΑ.αα.1 Υγειονομική Υπηρεσία Ελληνικής Αστυνομίας   1021 3.Τα μέλη της Επιτροπής και ο Γραμματέας ορίζονται με διαταγή του Αρχηγού της Ελληνικής Αστυνομίας, για ένα χρόνο, ύστερα από σχετική πρόταση του Διευθυντού της Δ/νσης Υγειονομικού/Υ.Δ.Τ. Η Α.Υ.Ε. συγκαλείται από τον Πρόεδρο αυτής, όταν υπάρχουν θέματα της αρμοδιότητάς της. 4.Η Α.Υ.Ε. υπάγεται διοικητικά στη Διεύθυνση Υγειονομικού και το λοιπό προσωπικό της ανήκει οργανικά σ’ αυτή». Το άρθρ. 54 αντικαταστάθηκε ως άνω από το άρθρ. 26 του Π.Δ. 16/21-25 Ιαν. 1995 (ΦΕΚ Α΄ 7). Αρμοδιότητες ΑΥΕ Άρθρ.55.-«Η Α.Υ.Ε. έχει τις εξής αρμοδιότητες: α.Εξετάζει και με αιτιολογημένη γνωμάτευσή της αποφαίνεται για την σωματική ικανότητα και καταλληλότητα, από υγειονομικής πλευράς, του εν ενεργεία αστυνομικού προσωπικού. β.Εξετάζει και αποφαίνεται σε πρώτο και τελευταίο βαθμό για τη σωματική ικανότητα και καταλληλότητα από υγειονομικής πλευράς, των υποψηφίων δοκίμων αξιωματικών, που προέρχονται από το Σώμα και των υποψηφίων ιδιωτών που κατατάσσονται στην Ελληνική Αστυνομία ως αξιωματικοί ειδικών καθηκόντων ή ως βοηθητικό προσωπικό ειδικών καθηκόντων. γ.Εξετάζει με απόφαση του Αρχηγού της Ελληνικής Αστυνομίας και αποφαίνεται σε πρώτο και τελευταίο βαθμό για την σωματική ικανότητα και καταλληλότητα από υγειονομικής πλευράς των Δοκίμων Υπαστυνόμων και Αστυφυλάκων που παραπέμπονται σ’ αυτή. δ.Εξετάζει τους Δοκίμους των Σχολών των οποίων η εκπαίδευση παρακωλύθηκε λόγω νόσου, πάθησης ή βλάβης, κατά το χρονικό διάστημα που καθορίζεται στον Κανονισμό Εκπαίδευσης και αποφαίνεται, σε τελευταίο βαθμό, αν αυτοί κρίνονται ικανοί για συνέχιση της εκπαίδευσής τους. αν κρίνονται ανίκανοι για τη συνέχιση της εκπαίδευσης, αποφαίνονται για την παραμονή τους ή όχι στο Σώμα ή για τη χορήγηση μακράς αναρρωτικής άδειας. ε.Καθορίζει τις υπηρεσίες που εκτελούν όσοι τίθενται στην κατάσταση «υπηρεσίας γραφείου» σύμφωνα με τον πίνακα στο συνημμένο ΠΑΡΑΡΤΗΜΑ. Οι ήδη τελούντες στην ίδια κατάσταση παραπέμπονται, αυτεπάγγελτα ή ύστερα από αίτησή τους, από τη Διεύθυνση Αστυνομικού Προσωπικού του Υπουργείου Δημόσιας Τάξης, προκειμένου να καθορισθούν οι υπηρεσίες που η κατάσταση της υγείας τους επιτρέπει να εκτελούν ή να διατίθενται σύμφωνα με τα ανωτέρω. στ.Χορηγεί τις μακρές αναρρωτικές άδειες. Αν η επιτροπή κρίνει ότι ο ενώπιόν της παραπεμφθείς πάσχει από νόσημα πάθηση ή βλάβη που μπορεί να ιαθεί μέσα σε διάστημα 2 μηνών, τότε χορηγεί στον ασθενή όχι μακρά, αλλά συνήθη αναρρωτική άδεια, διάρκειας μέχρι 60 ημερών. ζ.Εξετάζει τους τελούντες στην κατάσταση «υπηρεσίας γραφείου» και αποφαίνεται αν η υγεία τους επιτρέπει ακίνδυνα την παρακολούθηση οποιουδήποτε σεμιναρίου ή εκπαιδευτικού προγράμματος. η.Εξετάζει και αποφαίνεται για κάθε θέμα, που οι άλλες Επιτροπές είναι αναρμόδιες, αλλά μόνο μετά από έγγραφη αίτηση της Διεύθυνσης Υγειονομικού/Υ.Δ.Τ., ή διαταγής του Αρχηγού της Ελληνικής Αστυνομίας. θ.Εξετάζει και αποφαίνεται αν επιβάλλεται η μετάβαση στο εξωτερικό για θεραπεία των εν ενεργεία και εν αποστρατεία αστυνομικών, κατ’ εφαρμογή των διατάξεων του άρθρ. 38 παρ. 7 του Νόμ. 1481/1984. ι.Είναι το συμβουλευτικό όργανο του Σώματος, για κάθε περίπτωση που σχετίζεται με την, από υγειονομικής πλευράς, σωματική ικανότητα και καταλληλότητα του αστυνομικού προσωπικού και δεν αναφέρεται ρητά στην αρμοδιότητα των λοιπών υγειονομικών επιτροπών του Σώματος. Οι γνωματεύσεις για τα θέματα της παραγράφου αυτής εκδίδονται μετά από σχετική διαταγή του Αρχηγού της Ελληνικής Αστυνομίας». Το άρθρ. 55, που είχε αντικατασταθεί με το άρθρ. 3 του Π.Δ. 352/1987 (ΦΕΚ Α΄ 158) αντικαταστάθηκε και πάλι ως άνω από το άρθρ. 27 του Π.Δ. 16/21-25 Ιαν. 1995 (ΦΕΚ Α΄ 7). Περιπτώσεις παραπομπής στην ΑΥΕ Άρθρ.56.-1.Το εν ενεργεία αστυνομικό προσωπικό παραπέμπεται στην ΑΥΕ στις εξής περιπτώσεις: α.Όταν πάσχει από νόσους, παθήσεις ή βλάβες, οι οποίες κατά την πρώτη διάγνωση χαρακτηρίστηκαν δυσίατες. Στην περίπτωση αυτή η ένδειξη παραπομπής τίθεται από τις οικείες επιτροπές αναρρωτικών αδειών, στις οποίες έχουν παραπεμφθεί οι πάσχοντες. β.Όταν ο ασθενής υπερβεί τους έξι μήνες συνέχεια ή διακεκομμένα, αποχής από την υπηρεσία του κατά την τελευταία διετία. Στο παραπάνω εξάμηνο διάστημα υπολογίζονται όλες οι αποχές από την υπηρεσία για λόγους υγείας, όπως νοσηλεία, αναρρωτική άδεια, χρόνος «ελεύθερου υπηρεσίας», καθώς και ο χρόνος της παρ. 4 του άρθρ. 38 και της παρ. 6 του άρθρ. 42 του παρόντος Δ/τος. Αντίθετα δεν συνυπολογίζεται ο χρόνος αναρρωτικών αδειών για λόγους ανωμαλίας της  (Αντί για τη σελ. 24,9211(β) Σελ.  24,9211(γ) Τεύχος 1337 Σελ. 21 Υγειονομική Υπηρεσία Ελληνικής Αστυνομίας 4.ΑΑ.αα.1   1022 κύησης καθώς και οι άδειες κύησης και λοχείας του γυναικείου προσωπικού. Επίσης δεν υπολογίζεται και ο χρόνος απαλλαγής από την υπηρεσία λόγω εθελοντικής αιμοδοσίας. 2.Στην παραπάνω περίπτωση που ο ασθενής υπερβαίνει τους έξι μήνες αποχής από την υπηρεσία, παραπέμπεται στην αρμόδια επιτροπή αναρρωτικών αδειών, η οποία, ύστερα από εξέτασή του, μπορεί ή να συντάξει ένδειξη παραπομπής του στην ΑΥΕ ή να γνωματεύσει ότι η κατάσταση της υγείας του επιτρέπει την εκτέλεση υπηρεσίας. 3.Επίσης παραπέμπονται εκ νέου στην ΑΥΕ, προκειμένου να κριθεί οριστικά η κατάσταση της υγείας τους, όσοι μέσα στην τελευταία τετραετία κωλύθηκαν να εκτελέσουν υπηρεσία για διάστημα περισσότερο από 30 μήνες, συνεχώς ή διακεκομμένα, εξαιτίας νοσήματος, πάθησης ή βλάβης ή άδειας για λόγους υγείας. Διαδικασία παραπομπής στην ΑΥΕ Άρθρ.57.-1.Η παραπομπή στην ΑΥΕ γίνεται από τις αρμόδιες επιτροπές αναρρωτικών αδειών, στις οποίες παραπέμπονται, αντίστοιχα οι ασθενείς από την Υπηρεσία τους ή από την Υπηρεσία που έχουν προσκολληθεί. 2.Οι επιτροπές αναρρωτικών αδειών διαβιβάζουν την ένδειξη (γνωμάτευση) παραπομπής για την ΑΥΕ μαζί με τη σχετική αλληλογραφία (φύλλο νοσηλείας, ατομικό δελτίο ασθενειών κλπ.) στην Υπηρεσία που ανήκει ή είναι προσκολλημένος ο ασθενής. 3.Η Υπηρεσία του ασθενή, μετά τη ένδειξη παραπομπής στην ΑΥΕ, διαβιβάζει τη σχετική αλληλογραφία στη Διεύθυνση Προσωπικού του Υπουργείου, η οποία διατάσσει την παραπομπή του στην ΑΥΕ, διαβιβάζοντας σε αυτή και τη σχετική αλληλογραφία, ενώ ταυτόχρονα κοινοποιεί την ενέργεια της παραπομπής στην Υπηρεσία που ανήκει ή είναι προσκολλημένος ο ασθενής. Η τελευταία μετά την έγκριση της Διεύθυνσης Προσωπικού, χορηγεί φύλλο πορείας στον ασθενή για την παρουσίασή του στο Κεντρικό Ιατρείο Αθηνών, στο οποίο και προσκολλάται. 4.Η ΑΥΕ, αφού εξετάσει τον ασθενή, παραδίδει στον ίδιο αντίγραφο της γνωμάτευσής της, ενώ το πρωτότυπο αυτής με την υπόλοιπη αλληλογραφία το επιστρέφει στην Διεύθυνση προσωπικού. 5.Αν η ΑΥΕ γνωματεύσει, ότι πρέπει να χορηγηθεί μακρά αναρρωτική άδεια, το Κεντρικό Ιατρείο Αθηνών, ύστερα από έγκριση της Διεύθυνσης Προσωπικού, χορηγεί την άδεια αυτή. 6.Μετά την λήξη της πρώτης μακράς αναρρωτικής του άδειας, ο ασθενής παρουσιάζεται στο Κεντρικό ιατρείο Αθηνών, που χορήγησε την άδεια, το οποίο και μεριμνά για την παραπομπή του στην ΑΥΕ, μέσα σε έξι ημέρες από την επόμενη της  Σελ.  24,9212(γ) Τεύχος 1337 Σελ. 22 λήξης της άδειας. Αν η ΑΥΕ γνωματεύσει, ότι πρέπει να χορηγηθεί και δεύτερη μακρά αναρρωτική  άδεια  τότε, όσον  αφορά την  έγκριση και χορήγηση αυτής ακολουθείται η διαδικασία της παραπάνω παρ. 5 του άρθρου αυτού. Μετά τη λήξη και της δεύτερης μακράς αναρρωτικής άδειας ακολουθείται η ίδια διαδικασία. 7.Σε περίπτωση που η γνωμάτευση της ΑΥΕ αναφέρεται στη σωματική ικανότητα και την υπηρεσιακή κατάσταση του ασθενή, η Υπηρεσία που ανήκει ή είναι προσκολλημένος ο ασθενής κοινοποιεί σε αυτόν αντίγραφο της παραπάνω γνωμάτευσης και του γνωστοποιεί τις σχετικές με την προθεσμία και τον τρόπο άσκησης προσφυγής ενώπιον της ΑΘΥΕ, διατάξεις. Αν ο ενδιαφερόμενος δεν ασκήσει προσφυγή, η Διεύθυνση Προσωπικού ενεργεί, σύμφωνα με τις ισχύουσες κατά περίπτωση διατάξεις. 8.Οι Υπηρεσίες στις οποίες ανήκουν ή είναι προσκολλημένοι οι ασθενείς, ενημερώνουν τις επιλαμβανόμενες για την παραπομπή στην ΑΥΕ Υπηρεσίες, για τον ακριβή χρόνο αποχής των ασθενών από τα καθήκοντά τους, συνεπεία νοσήματος, πάθησης ή βλάβης ή άδειας για λόγους υγείας αποστέλλοντας, όπου απαιτείται, τα σχετικά με την κατάσταση του ασθενή δικαιολογητικά ή ατομικά έγγραφα. «9.Ασθενείς που κρίθηκαν ικανοί από την Α.Υ.Ε, και εντός μηνός δηλώνουν ασθένεια εκ νέου, εάν μεν έχουν ανάγκη από ελεύθερο υπηρεσίας μέχρι 8 ημέρες, σύμφωνα με τις διατάξεις του άρθρ. 38, παρ. 1, εδάφ. α΄ και β΄ του παρόντος, καλύπτονται από τον υπηρεσιακό γιατρό. Εάν όμως έχουν ένδειξη μακράς αναρρωτικής άδειας τότε παραπέμπονται αμέσως στην Α.Υ.Ε. χωρίς τη συνήθη ως άνω διαδικασία αλλά ως εξής: α.Η υπηρεσία, μετά τη γνωμάτευση του υπηρεσιακού ιατρού, χορηγεί σ’ αυτούς φύλλο πορείας για την Α.Υ.Ε., μέσω του Κεντρικού Ιατρείου Αθηνών, εφοδιάζοντάς τους με τη σχετική αλληλογραφία σε φάκελο και ενημερώνει με σήμα τη Διεύθυνση Αστυνομικού Προσωπικού/Υ.Δ.Τ. 4.ΑΑ.αα.1 Υγειονομική Υπηρεσία Ελληνικής Αστυνομίας   1023 β.Η Α.Υ.Ε. εξετάζει αυτούς και ενεργεί κατά τα ισχύοντα». Η μέσα σε «» παρ. 9 προστέθηκε από το άρθρ. 28 του Π.Δ. 16/21-25 Ιαν. 1995 (ΦΕΚ Α΄ 7). ΚΕΦΑΛΑΙΟ Ε΄ ΑΝΑΘΕΩΡΗΤΙΚΗ ΥΓΕΙΟΝΟΜΙΚΗ ΕΠΙΤΡΟΠΗ Λειτουργία-Σύνθεση ΑΘΥΕ Άρθρ.58.-«1.Η Αναθεωρητική Υγειονομική Επιτροπή (ΑΘ.Υ.Ε.) της Ελληνικής Αστυνομίας λειτουργεί στην Αθήνα, υπάγεται διοικητικά στη Διεύθυνση Υγειονομικού/Υ.Δ.Τ και συγκροτείται από 5 τακτικά και ισάριθμα αναπληρωματικά μέλη, ως εξής: α.Από το Διευθυντή της Διεύθυνσης Υγειονομικού/Υ.Δ.Τ., ως Πρόεδρο. β.Από 4 υγειονομικούς αξιωματικούς με βαθμό Αστυνομικού Διευθυντή ή Υποδιευθυντή ή Αστυνόμου Α΄, ως μέλη: 2.Ένας βαθμοφόρος γενικών καθηκόντων ή πολιτικός υπάλληλος ορίζεται ως Γραμματέας της επιτροπής με τον αναπληρωτή του. 3.Τα μέλη της ΑΘ.Υ.Ε. (τακτικά-αναπληρωματικά) ορίζονται με διαταγή του Αρχηγού της Ελληνικής Αστυνομίας, ύστερα από πρόταση του Διευθυντού της Διεύθυνσης Υγειονομικού/Υ.Δ.Τ. Η θητεία των μελών της Επιτροπής είναι ετήσια. Η επιτροπή συγκαλείται από τον πρόεδρό της σε χώρο που ορίζεται στη διαταγή του Αρχηγού, όταν ανακύπτουν θέματα της αρμοδιότητάς της. 4.Τον πρόεδρο της ΑΘ.Υ.Ε. απόντα ή κωλυόμενο, αναπληρώνει υγειονομικός Υποστράτηγος του Στρατού Ξηράς, που ορίζεται από το Υπουργείο Εθνικής Αμύνης. 5.Η ΑΘ.Υ.Ε. υπάγεται διοικητικά στη Διεύθυνση Υγειονομικού και το λοιπό προσωπικό της ανήκει οργανικά σ’ αυτή». Το άρθρ. 58 αντικαταστάθηκε ως άνω από το άρθρ. 29 του Π.Δ. 16/21-25 Ιαν. 1995 (ΦΕΚ Α΄ 7). Αρμοδιότητες-Διαδικασία παραπομπής στην ΑΘΥΕ Άρθρ.59.-1.Η Αναθεωρητική Υγειονομική Επιτροπή είναι το ανώτατο συλλογικό όργανο της Υγειονομικής Υπηρεσίας της Ελληνικής Αστυνομίας. Η Επιτροπή αυτή έχει αρμοδιότητα να εξετάζει τις προσφυγές κατά των αποφάσεων της ΑΥΕ και να αποφαίνεται για αυτές σε τελευταίο βαθμό, σύμφωνα με τις ισχύουσες διατάξεις. 2.Ως προς τη διαδικασία παραπομπής στην ΑΘΥΕ, ισχύουν ανάλογα οι διατάξεις του άρθρ. 57 του παρόντος. ΤΜΗΜΑ Δ΄ ΜΑΚΡΕΣ ΑΝΑΡΡΩΤΙΚΕΣ ΑΔΕΙΕΣ-ΠΡΟΣΦΥΓΕΣ ΚΑΤΑ ΑΠΟΦΑΣΕΩΝ ΥΓΕΙΟΝΟΜΙΚΩΝ ΕΠΙΤΡΟΠΩΝ ΚΕΦΑΛΑΙΟ Α΄ ΜΑΚΡΕΣ ΑΝΑΡΡΩΤΙΚΕΣ ΑΔΕΙΕΣ Είδη μακρών αναρρωτικών αδειών Άρθρ.60.-1.Οι μακρές αναρρωτικές άδειες χορηγούνται από την ΑΥΕ για νοσηλεία, θεραπεία ή ανάρρωση, τόσο στο εσωτερικό όσο και στο εξωτερικό. 2.Οι μακρές αναρρωτικές άδειες διακρίνονται στα εξής είδη: α.Πρώτη μακρά αναρρωτική άδεια διάρκειας από τρείς έως δώδεκα (3-12) μήνες. β.Δεύτερη μακρά αναρρωτική άδεια, της οποίας η διάρκεια, αθροιστικά με την πρώτη, δεν μπορεί να υπερβεί τους 18 μήνες. γ.Τρίτη μακρά αναρρωτική άδεια της οποίας η διάρκεια, αθροιστικά με τις δύο προηγούμενες, δεν μπορεί να υπερβεί τους 24 μήνες. Η άδεια αυτή χορηγείται σε ιδιαίτερα εξαιρετικές περιπτώσεις και για πολύ βαριά νοσήματα, τα οποία κατά την κρίση της ΑΥΕ έχουν πιθανότητα ίασης. Υποχρεώσεις διανυόντων μακρές αναρρωτικές άδειες Άρθρ.61.-1.Όσοι ασθενείς λάβουν πρώτη μακρά αναρρωτική άδεια τη διανύουν στο τόπο που δήλωσαν ότι επιθυμούν ενώπιον της ΑΥΕ. Αν ο τόπος διάνυσης της άδειας είναι η ημεδαπή δικαιούνται, οι ίδιοι και τα μέλη της οικογένειάς τους, οδοιπορικά έξοδα, για τη μετάβαση και επιστροφή τους, σύμφωνα με τις ισχύουσες σχετικές διατάξεις. Αν όμως η άδεια πρόκειται να διανυθεί στην αλλοδαπή δεν δικαιολογούνται οδοιπορικά και λοιπά έξοδα. 2.Όσοι ασθενείς λάβουν δεύτερη μακρά αναρρωτική άδεια με τόπο διάνυσης την ημεδαπή δικαιούνται μόνο οι ίδιοι οδοιπορικά έξοδα. 3.Οι ασθενείς που διανύουν πρώτη ή δεύτερη μακρά αναρρωτική άδεια υποχρεούνται μετά τη λήξη της άδειάς τους να υποβληθούν σε επανεξέταση, σύμφωνα με τα οριζόμενα στο άρθρ. 57 παρ. 5 και 6 του παρόντος. 4.Κατ’ εξαίρεση σε καιρό πολέμου ή γενικής ή μερικής επιστράτευσης, ο Αρχηγός της Ελληνικής Αστυνομίας δικαιούται να παραπέμπει με διαταγή του ενώπιον της ΑΥΕ, όσους τελούν σε πρώτη ή δεύτερη μακρά αναρρωτική άδεια για εξέταση της κατάστασης της υγείας τους. Οι παραπεμπόμενοι υποχρεούνται, μέσα σε τρείς ημέρες από την επομένη της κοινοποίησης της διαταγής, να παρουσιασθούν  στην  οικεία  Υπηρεσία του  τόπου  (Αντί για τη σελ. 24,9213(α) Σελ.  24,9213(β) Τεύχος 1337 Σελ. 23 Υγειονομική Υπηρεσία Ελληνικής Αστυνομίας 4.ΑΑ.αα.1   1024 διάνυσης της άδειας. Η Υπηρεσία αυτή μέσα σε έξι ημέρες από την επομένη της παρουσίασής τους, τους παραπέμπει στην ΑΥΕ, η οποία ύστερα από εξέτασή τους αποφαίνεται αν είναι ικανοί να αναλάβουν υπηρεσία. Στην περίπτωση που θα κριθούν ικανοί παύει οριστικά η ισχύς της αναρρωτικής άδειας, ενώ οι κρινόμενοι ως ανίκανοι συνεχίζουν τη διάνυση της άδειάς τους μέχρι τη λήξη της. 5.Όσοι βρίσκονται σε μακρά αναρρωτική άδεια τελούν από πλευράς τάξης και πειθαρχίας υπό την εποπτεία της Αστυνομικής Υπηρεσίας του τόπου διάνυσης της άδειας και δικαιούνται να φέρουν τη στολή τους. ΚΕΦΑΛΑΙΟ Β΄ ΠΡΟΣΦΥΓΕΣ ΚΑΤΑ ΑΠΟΦΑΣΕΩΝ  ΥΓΕΙΟΝΟΜΙΚΩΝ ΕΠΙΤΡΟΠΩΝ Προσφυγή κατά αποφάσεων επιτροπών κατάταξης. Άρθρ. 62 (Καταργήθηκε από το άρθρ. 30 του Π.Δ. 16/21-25 Ιαν. 1995, ΦΕΚ Α΄ 7). Προσφυγή κατά αποφάσεων της ΑΥΕ Άρθρ.63.-1.Οι αποφάσεις της ΑΥΕ υπόκεινται σε προσφυγή ενώπιον της ΑΘΥΕ. Δικαίωμα προσφυγής έχουν εκείνοι τους οποίους αφορούν οι αποφάσεις καθώς και ο Αρχηγός της Ελληνικής Αστυνομίας. 2.Η προσφυγή ασκείται εντός ανατρεπτικής προθεσμίας δέκα ημερών από την επόμενη της κοινοποίησης της απόφασης στον ενδιαφερόμενο ή από την επομένη της έκδοσης της απόφασης αν η προσφυγή ασκείται από τον Αρχηγό. Αν δεν ασκήθηκε προσφυγή ή δεν ασκήθηκε εμπρόθεσμα, η απόφαση της ΑΥΕ καθίσταται οριστική. 3.Η προσφυγή που ασκήθηκε εμπρόθεσμα εξετάζεται από την ΑΘΥΕ εντός δέκα πέντε το πολύ ημερών. Κατά της απόφασης της ΑΘΥΕ επιτρέπεται προσφυγή μόνο στα Διοικητικά Δικαστήρια. Διαδικασία προσφυγής στην ΑΘΥΕ Άρθρ.64.-1.Η προσφυγή στην ΑΘΥΕ όταν γίνεται με αίτηση του ενδιαφερόμενου, υποβάλλεται στην Υπηρεσία του ή στο Κεντρικό Ιατρείο Αθηνών. Η Υπηρεσία που δέχεται την αίτηση προσφυγής αναφέρει με σήμα στην Διεύθυνση Προσωπικού της Ελληνικής Αστυνομίας, όπου και υποβάλλει την αίτηση. 2.Η Διεύθυνση προσωπικού, μόλις λάβει την αίτηση, τη διαβιβάζει μαζί με τη σχετική αλληλογραφία στη ΑΘΥΕ, κοινοποιώντας ταυτόχρονα την ενέργειά της στις αρμόδιες Υπηρεσίες. Σελ.  24,9214(β) Τεύχος 1337 Σελ. 24 3.Η Υπηρεσία που ανήκει ο ενδιαφερόμενος αν βρίσκεται εκτός Αττικής, του χορηγεί έγκαιρα φύλλο πορείας για το Κεντρικό Ιατρείο Αθηνών, το οποίο τον προσκολλά στη δύναμή του και τον Παραπέμπει στην ΑΘΥΕ. Αν όμως η Υπηρεσία του ασθενή βρίσκεται εντός του λεκανοπεδίου  Αττικής ή αν αυτός ανήκει στο προσωπικό των Σχολών ή των Παραρτημάτων τους τότε η παραπομπή στην ΑΘΥΕ γίνεται απευθείας από τις Υπηρεσίες αυτές. 4.Το Κεντρικό Ιατρείο Αθηνών, μετά την έκδοση της απόφασης της ΑΘΥΕ, αφού σημειώσει περιληπτικά το αποτέλεσμα της εξέτασης, θεωρεί το φύλλο πορείας του ασθενή που προσκολλήθηκε στη δύναμή του για την επιστροφή του τελευταίου στην Υπηρεσία του. Σε περιπτώσεις που ο ασθενής κρίνεται ικανός για εκτέλεση υπηρεσίας, διατάσσεται από την Υπηρεσία να εκτελέσει τα καθήκοντά του, διαφορετικά τελεί σε αναμονή μέχρι να εκδοθεί η σχετική διαταγή της Διεύθυνσης προσωπικού της Ελληνικής Αστυνομίας, με την οποία καθορίζεται και η υπηρεσιακή του κατάσταση. Αποτελέσματα άσκησης της προσφυγής Άρθρ.65.-1. Η άσκηση προσφυγής έχει ανασταλτική δύναμη για τις διοικητικές πράξεις που τυχόν εκδόθηκαν σε εφαρμογή της απόφασης της ΑΥΕ, κατά της οποίας ασκήθηκε η προσφυγή. 2.Όσοι άσκησαν προσφυγή στην ΑΘΥΕ, και μέχρι να εκδοθεί η σχετική απόφασή της, παραμένουν στην ίδια κατάσταση που βρίσκονται κατά τον αμέσως προηγούμενο από την έκδοσή της απόφασης της ΑΥΕ χρόνο. Έννοια διατάξεων Άρθρ.66.-1.Όπου στις διατάξεις του Π.Δ. 582/84 (Α-582) «Σύσταση, Οργάνωση και λειτουργία των Κεντρικών και Περιφερειακών Υπηρεσιών του Υπουργείου Δημόσιας Τάξης» αναφέρεται «Υποδιεύθυνση Υγειονομικού» νοείται «Διεύθυνση Υγειονομικού», υπαγόμενη απευθείας στο Κλάδο Διοικητικής Υποστήριξης. 4.ΑΑ.αα.1 Υγειονομική Υπηρεσία Ελληνικής Αστυνομίας   1025 2.Όπου στις διατάξεις του παρόντος Δ/τος αναφέρεται «υπηρεσιακός γιατρός», νοείται, γιατρός της Αστυνομίας και σε περίπτωση που δεν υπάρχει, απουσιάζει ή κωλύεται, γιατρός των Ενόπλων Δυνάμεων και αν δεν υπάρχει κανένας από αυτούς, νοείται γιατρός δημόσιος υπάλληλος ή ιδιώτης, σύμφωνα με όσα ισχύουν για τους δημόσιους υπαλλήλους (Άρθρ.38 παρ. 2 Νόμ. 1481/1984 (Α-152). Καταργούμενες διατάξεις Άρθρ.67.-Από την έναρξη ισχύος του παρόντος, που αρχίζει από τη δημοσίευσή του στην Εφημερίδα της Κυβερνήσεως, καταργείται κάθε άλλη διάταξη που αντίκειται στις διατάξεις αυτού.   2. ΑΠΟΦΑΣΗ ΥΦΥΠΟΥΡΓΟΥ   ΥΓΕΙΑΣ, ΠΡΟΝΟΙΑΣ ΚΑΙ   ΚΟΙΝ. ΑΣΦΑΛΙΣΕΩΝ   Αριθ.Α7α/2204   της 7/24 Απρ. 1986   (ΦΕΚ Β΄ 244)  Οδοντιατρική περίθαλψη μελών οικογενειών ανδρών Ελληνικής Αστυνομίας, συνταξιούχων Ελληνικής Αστυνομίας και μελών οικογενειών τους. Αναθέτουμε τον μεν προέλεγχο των οδοντιατρικών εργασιών των μελών των οικογενειών των ανδρών της Ελληνικής Αστυνομίας, των συνταξιούχων του Σώματος αυτού και των μελών των οικογενειών τους, που διαμένουν στην περιφέρεια της τέως Διοικήσεως Πρωτευούσης στους Υγειονομικούς Αξιωματικούς της Ελληνικής Αστυνομίας, τον δε τελικό έλεγχο στους ελεγκτές οδοντιάτρους των Νομαρχιακών Διαμερισμάτων της Νομαρχίας Αττικής.